open-index/open-wikipedia-markdown huggingface dataset:
ആഞ്ചെലോ ഫ്രാൻസിസ്കോ

ഇറ്റാലിയൻ കർമ്മലീത്താ മിഷനറിയും കേരളത്തിലെ കത്തോലിക്കരുടെ ആദ്യകാല ബിഷപ്പുമാരിൽ ഒരാളുമായിരുന്നു **ഡോ. ആഞ്ചലോ ഫ്രാൻസിസ്** അല്ലെങ്കിൽ **ഫ്രാൻസിസ് പീറ്റർ ആഞ്ചലോസ്** (1650 - 1712). 1700ൽ വരാപ്പുഴ വികാരിയാത്തിന്റെ ആദ്യ വികാരി അപ്പസ്തോലിക്കയായും ഇദ്ദേഹം പ്രവർത്തിച്ചു. *[[ഗ്രമാത്തിക്കാ ലിംഗ്വേ വുൾഗാരിസ് മലബാറിച്ചേ]]*, *[[ഗ്രമാത്തിക്കോ മലബാറിക്ക ലത്തീനോ|ഗ്രമാത്തിക്കാ മലബാറിക്ക ലത്തീനോ]]* തുടങ്ങിയ മലയാള വ്യാകരണ ഗ്രന്ഥങ്ങളുടെ രചയിതാവാണ് ഇദ്ദേഹം.

## ജീവിതരേഖ
ഇറ്റലിയിൽ പീഡ്മോണ്ട് എന്ന പ്രദേശത്തുള്ള മോണ്ട്റീഗൽഗ്രാമത്തിലെ വിയോലിത്തി കുടുംബത്തിൽ 1650-ൽ ജനിച്ചു. കർമലീത്താപാതിരിയായി 17-ാം ശതകത്തിന്റെ ഒടുവിൽ വരാപ്പുഴ വന്നിറങ്ങിയ ആഞ്ജലോസ്, 1700-1712 കാലയളവിൽ വരാപ്പുഴയിലെ ബിഷപ്പ് ആയി പ്രവർത്തിച്ചു. കൽദായസുറിയാനി മെത്രാനായ മാർ ശിമയോനാണ് ഇദ്ദേഹത്തിന് മെത്രാൻപട്ടം നല്കിയത്. മാർ ശിമെയോൻ തടവിലാക്കപ്പെട്ട കാലത്താണ് ഇത് നടന്നത്. ഒരു വിഭാഗം കേരള കത്തോലിക്കർ തങ്ങളുടെ പാരമ്പര്യമനുസരിച്ച് ആഞ്ജലോസ് മെത്രാനെയും മാർത്തോമ്മാ എന്ന് വിളിച്ചുപോന്നു. മലയാളഭാഷാപഠനത്തിൽ അതീവ താത്പര്യമെടുത്ത ആഞ്ജലോസ്, സംസാര ഭാഷയെ പരിഗണിച്ചു കൊണ്ടായിരുന്നു  ആദ്യ മലയാള  വ്യാകരണഗ്രന്ഥം തയ്യാറാക്കിയത്. തുടർന്ന് മതപരമായ ഏതാനും ഗ്രന്ഥങ്ങൾ ഇദ്ദേഹം രചിച്ചതായി പറയപ്പെടുന്നു; അവയൊന്നും ഇപ്പോൾ ലഭ്യമല്ല. ആഞ്ജലോസ് 12 വർഷം മെത്രാപ്പോലീത്ത ആയി സേവനം അനുഷ്ഠിച്ചു. വരാപ്പുഴവച്ചു 1712 ഒക്ടോബർ 16നാണ് ഇദ്ദേഹം നിര്യാതനായത്. വരാപ്പുഴ പള്ളിയിൽ ശവസംസ്കാരവും നടത്തപ്പെട്ടു.

## മലയാളവ്യാകരണം
മലയാള വ്യാകരണം സമാഹരിക്കുകയും പ്രസിദ്ധീകരിക്കുകയും ചെയ്ത ആദ്യകാല ഗ്രന്ഥകർത്താക്കളിലൊരാളാണ് ആഞ്ചെലോ ഫ്രാൻസിസ്കോ.
1712-നടുത്ത് രചിച്ച മലയാളവ്യാകരണമാണ് ഇദ്ദേഹത്തിന്റെ പ്രകൃഷ്ടകൃതി. മലയാളഭാഷയ്ക്ക് രണ്ട് തരംതിരിവുകൾ ഉള്ളതായി ആഞ്ജലോസ് മനസ്സിലാക്കി (വാമൊഴി, വരമൊഴി എന്നിങ്ങനെ പില്ക്കാലത്ത് വിളിക്കപ്പെട്ട ഈ പിരിവുകൾക്ക് യഥാക്രമം 'നീചഭാഷ' എന്നും 'ഉച്ചഭാഷ' എന്നും ആണ് മിഷനറിമാർ പേർ കൊടുത്തിരുന്നത്). ഇതിൽ വ്യവഹാരഭാഷയ്ക്കാണ് ഇദ്ദേഹം വ്യാകരണം നിർമിച്ചത്. സംസ്കൃതപ്രചുരമായ ഉച്ച (സാഹിത്യ) ഭാഷയ്ക്ക് പിന്നീട് അർണോസുപാതിരി വ്യാകരണമെഴുതി.

ആഞ്ജലോസ് നിർമിച്ച മലയാളവ്യാകരണത്തിന്റെ മൂലം റോമിൽ ബോർജിയ കർദിനാളിന്റെ ഗ്രന്ഥശേഖരത്തിൽ സൂക്ഷിക്കപ്പെട്ടിരിക്കുന്നു; ഇതിന്റെ ഒരു പകർപ്പ് വത്തിക്കാൻ ഗ്രന്ഥശാലയിലുണ്ട്. കേരളത്തിൽ വന്ന എല്ലാ വിദേശീയർക്കും ഈ വ്യാകരണഗ്രന്ഥം സഹായകമായിരുന്നു. ഈ കൃതിയെ ഉപജീവിച്ചാണ് ക്ലെമന്റ് പാതിരി മലയാള അക്ഷരമാല (1772) രചിച്ചത്. വരാപ്പുഴ ഗ്രന്ഥശേഖരത്തിൽ ആഞ്ജലോസിന്റെ ഡയറിയും ചില കൈയെഴുത്തുഗ്രന്ഥങ്ങളും സൂക്ഷിക്കപ്പെട്ടിരിക്കുന്നു. കേരളത്തിലെ സുറിയാനി കത്തോലിക്കരുടെ അതുവരെയുള്ള ചരിത്രത്തിലേക്ക് വെളിച്ചം വീശുന്നവയാണ് പ്രസ്തുത കുറിപ്പുകൾ. ആദ്യത്തെ മലയാളനിഘണ്ടുവിന്റെ കൈയെഴുത്തുപ്രതി തയ്യാറാക്കിയതും ആഞ്ജലോസ് ആണെന്നു പറയപ്പെടുന്നു.

## അവലംബം

വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
വർഗ്ഗം:വ്യാകരണഗ്രന്ഥകർത്താക്കൾ
ദി ഗ്രേറ്റ് ഗാമ

**ഗാമാ ഫയൽവാൻ** എന്നറിയപ്പെട്ടിരുന്ന ഗുസ്തിക്കാരൻ **ഗുലാം മുഹമ്മദ് ബക്ഷ്** പഞ്ചാബിലെ അമൃത്സറിലാണ് ജനിച്ചത്.(22 മേയ് 1880 - 1963).. 1910 ൽ നടന്ന ഗുസ്തിയിലെ ലോകചാമ്പ്യൻഷിപ്പും ഗുലാം മുഹമ്മദ് നേടുകയുണ്ടായി. ഗുസ്തിമത്സരരംഗത്തു  അൻപതിലധികം വർഷം 'ഗാമ' അജയ്യനായിതന്നെ നിലകൊണ്ടു. ഇന്ത്യൻ ഗുസ്തിയായ പെഹൽവാനിയിലെ ചരിത്രത്തിലെ ഏറ്റവും മികച്ച ഗുസ്തിക്കാരൻ ആയി കരുതി പോരുന്നു. സ്വാതന്ത്ര്യാനന്തരം 'ഗാമ' പാകിസ്താനിലേയ്ക്ക് കുടിയേറി. പഞ്ചാബ് സിംഹം എന്ന പേരിലും അദേഹം അറിയപ്പെട്ടിരുന്നു.

## ആദ്യകാലം
ഗാമയുടെ പിതാവ് മുഹമ്മദ് അസീസും അക്കാലത്തെ പ്രശസ്തനായ ഒരു ഗുസ്തിക്കാരനായിരുന്നു. തന്റെ പത്താമത്തെ വയസിൽ ഗാമ ജോധ്പൂരിൽ അന്നത്തെ മഹാരാജാവ് നടത്തിയ ശക്തിമാൻ മത്സരത്തിൽ തന്നെക്കാൾ പ്രായമുള്ളവരുമായി മത്സരിച്ച് ആദ്യ 15 മല്ലന്മാരിൽ ഒരാൾ ആയി. മദ്ധ്യപ്രദേശിലെ രാജാവായിരുന്ന ഭവാനി സിങ്  ഗുലാം മുഹമ്മദിനെയും സഹോദരൻ ഇമാം ബക്ഷിനെയും തന്റെ സംരക്ഷണത്തിൽ ആക്കുകയും കായികരംഗത്ത് അവരെ പ്രോത്സാഹിപ്പിക്കുകയും ചെയ്തു.
ഗാമ തന്റെ 22-മത്തെ വയസ്സിൽ ബറോഡയിൽ വച്ച് 1200 കിലോഗ്രാം ഭാരമുള്ള ഒരു കല്ല് ഉയർത്തുകയുണ്ടായി. ബറോഡാ മ്യൂസിയത്തിൽ  രണ്ടരയടി ഉയരമുള്ള  ഈ കല്ല് പ്രദർശിപ്പിക്കപ്പെട്ടിട്ടുണ്ട്.  

## പ്രധാന എതിരാളികൾ
*റഹീം ബക്ഷ്
*സ്ബിസ്കോ
*ബൽറാം ഹീരമാൻ സിങ് യാദവ്

## അന്ത്യം
ഗാമയുടെ അവസാനകാലം അവഗണനയും കഷ്ടപ്പാടും  നിറഞ്ഞതായിരുന്നു. ജി.ഡി. ബിർല നൽകിയിരുന്ന 2000 രൂപ പ്രതിമാസ പെൻഷനും ,പാകിസ്താൻ സർക്കാർ നൽകിയിരുന്ന പെൻഷനും ചികിത്സാസഹായവും ആയിരുന്നു അവസാനകാലത്ത് അദ്ദേഹത്തിന്റെ ആശ്രയം.  1960 മേയ് 21  നു 
അദ്ദേഹം അന്തരിച്ചു.

## ബ്രൂസ്‌ ലീ
ഗാമയുടെ പരിശീലന മുറകളുടെ കടുത്ത ആരാധകൻ ആയിരുന്നു ബ്രൂസ്‌ ലീ, ഗാമയെ കുറിച്ച്‌ വളരെ അധികം വായികുകയും  ഗാമയുടെ പരിശീലനമുറകൾ തന്റെ പരിശീലനചിട്ടയിൽ ഉൾപെടുത്തുകയും ചെയ്തിട്ടുണ്ട്.

## പുറംകണ്ണികൾ
*The Lion of the Punjab – Gama in England, 1910 By Graham Noble
*The Lion of the Punjab – Part II: Stanislaus Zbyszko By Graham Noble
*The Lion of the Punjab – Part III: London, 1910 By Graham Noble
*The Lion of the Punjab – Part IV: Aftermath by Graham Noble
*Subaltern Bodies and Nationalist Physiques: Gama the Great and the Heroics of Indian Wrestling by Joseph Alter, Department of Anthropology at the University of Pittsburgh, Pennsylvania, USA 
*The Great Gama on WrestlingMuseum.com 
*The Great Gama on Wrestling-Titles.com 
*The Great Gama by Glenn Harrison 

## അവലംബം

വർഗ്ഗം:ഗുസ്തിക്കാർ
പത്തായം

മുൻകാലങ്ങളിൽ, ധാന്യങ്ങൾ കേടുകൂടാതെ സൂക്ഷിക്കാനുപയോഗിച്ചിരുന്ന സംഭരണിയാണ് **പത്തായം** അഥവാ **പത്താഴം**. വീടുകളുടെ  തറകൾ   മണ്ണും ചാണകവും കരിയും കൂട്ടി മെഴുകിയവയും ഈർപ്പമുള്ള കാലാവസ്ഥയും ആയതു കൊണ്ട് ധാന്യങ്ങൾ, കേടുകൂടാതെ സൂക്ഷിക്കാൻ ഇവ അത്യാവശ്യമായിരുന്നു.
## നിർമ്മാണം
തേക്ക്, ഈട്ടി, പ്ലാവ് തുടങ്ങിയ ഈട് നിൽക്കുന്ന മരം കൊണ്ടാണ് നിർമ്മാണം. ചതുരാകൃതിയിൽ, നിലത്തു നിന്ന് അൽപ്പം ഉയർത്തി മൂന്നുചുമരുകളോടും ചേർത്ത് പണിത്, തുറന്നിരിക്കുന്ന വശം, നിരപ്പലകകൾ ഇട്ടു അടക്കുന്ന പത്തായങ്ങളും നാലുകാലിൽ പണിത്  നീക്കിമാറ്റാവുന്ന കട്ടിൽപ്പത്തായങ്ങളും (കട്ടിൽ പോലെ ഉപയോഗിക്കാവുന്നത് ) ഉണ്ടായിരുന്നു.
കട്ടിലായും എഴുത്തുമേശയായും ഇത്തരം പത്തായങ്ങളെ ഉപയോഗിക്കാറുണ്ടായിരുന്നു.

## പത്തായപ്പുര

വലിയ തറവാടുകളിൽ, പ്രധാന വീടിന്റെ അടുത്തായി വേറെ ഒരു പുര പണിത്  അതിലെ പ്രധാന മുറിയിൽ പത്തായവും അതിനോട് ചേർന്ന് മുറികളും മാളികയും പണിത പത്തായപുരകളും‍‍ സാധാരണയായി നിർമ്മിക്കാറുണ്ടായിരുന്നു. ചില ആരാധനാലയങ്ങളോടനുബന്ധിച്ച് പത്തായപ്പുരകൾ നിർമ്മിച്ച് പരിപാലിക്കുന്നുണ്ട്.

## പത്തായച്ചൊല്ലുകൾ
അച്ഛൻ പത്തായത്തിലുമില്ല തട്ടിൻ പുറത്തുമില്ല എന്നത് പ്രശസ്തമായ ചൊല്ലാണ്. 
പത്തായവുമായി ചേർത്ത് നിരവധി പഴഞ്ചൊല്ലുകൾ മലയാളത്തിലുണ്ട്. 
ചില ഉദാഹരണങ്ങൾ-

#പത്തായം പെറും ചക്കി കുത്തും അമ്മ വെക്കും ഉണ്ണി ഉണ്ണും
#പത്തായക്കാരനോട് കടം കൊള്ളണം
#പത്തായത്തെ പട്ടിണിക്കിടരുത്.
#പത്തായമുള്ളേടം പയറുമുണ്ടാവും/പയറും കാണും

## അവലംബം

വർഗ്ഗം:ഗൃഹോപകരണങ്ങൾ
കുട്ടിക്കുഞ്ഞുതങ്കച്ചി

പത്തൊമ്പതാം നൂറ്റാണ്ടിന്റെ അവസാനദശകത്തിൽ തിരുവിതാംകൂറിൽ മലയാള സാഹിത്യ രചനയിലേർപ്പെട്ടിരുന്ന അപൂർവ്വം സ്ത്രീകളിലൊരാളായിരുന്നു **കുട്ടിക്കുഞ്ഞുതങ്കച്ചി** (14 ഫെബ്രുവരി 1820 - 13 ഫെബ്രുവരി 1904). പാർവ്വതീസ്വയംവരം, ശ്രീമതീസ്വയംവരം, മിത്രസഹമോക്ഷം, എന്നിങ്ങനെ  മൂന്നു ആട്ടക്കഥകൾ എഴുതിയ അവർ,  കൊട്ടാരം കളിയോഗത്തിൽ ഇവ അവതരിപ്പിച്ചിട്ടുണ്ട്. ആട്ടക്കഥകളെക്കാൾ ശ്രദ്ധിക്കപ്പെട്ടത് അവരുടെ മറ്റു രചനകൾ ആണ്. മൂന്നു കിളിപ്പാട്ടുകളും തങ്കച്ചി എഴുതി. മലയാള കുറത്തിപ്പാട്ടുകളിൽ പ്രഥമ സ്ഥാനം തങ്കച്ചി രചിച്ച കിരാതത്തിനാണ്. കുറത്തിപ്പാട്ടുകളിൽ 'ഇരട്ടി' എന്ന വൃത്തഭേദം ഇടകലർത്തി രചന നടത്തിയതും ഇവരായിരുന്നു. 

## ജീവിതരേഖ
ഇരയിമ്മൻ തമ്പിയുടേയും, ഇടക്കോട്ടു കാളിപ്പിള്ളതങ്കച്ചിയുടേയും മകളാണ് ഇവർ. ശരിയായ പേര് ലക്ഷ്മിപ്പിള്ള, ഓമനപ്പേരാണ് കുട്ടിക്കുഞ്ഞ്. സംഗീതം, കാവ്യനാടകാലങ്കാരങ്ങൾ,തർക്കം, വ്യാകരണം എന്നിവ പാരമ്പര്യരീതിയിൽ പഠിച്ച തങ്കച്ചി വിദുഷിയായിത്തീർന്നു. ചേർത്തല വാരനാട്ടുനടുവിലെകോവിലകത്തു കുഞ്ഞൻ തമ്പാനെ  വിവാഹം ചെയ്തു. 1851ൽ തമ്പാൻ മരിച്ചു. പിന്നീട് പത്തുവർഷം കഴിഞ്ഞ് 1861ൽ കുഞ്ഞുണ്ണിത്തമ്പാൻ, തങ്കച്ചിയെ വിവാഹം ചെയ്തു. 

പാൽക്കുളങ്ങര ക്ഷേത്രത്തിലെ ദേവിയെപ്പറ്റി കാംബോജി രാഗത്തിലും, മൂകാംബികയെപ്പറ്റി നാട്ടരാഗത്തിലും, തിരുവട്ടാർ തേവരെപ്പറ്റി കല്യാണി രാഗത്തിലും, നെയ്യാറ്റിൻകര കൃഷ്ണസ്വാമിയെപ്പറ്റി കമാസിലും, ഗുരുവായൂരപ്പനെപ്പറ്റി സുരുട്ടിയിലും ആണ് രചനകൾ. കുട്ടിക്കുഞ്ഞുതങ്കച്ചിയുടെ കിട്ടിയേടത്തോളം കൃതികൾ ഒറ്റ പുസ്തകമായി കേരള സാഹിത്യ അക്കാദമി പ്രസിദ്ധപ്പെടുത്തിയിട്ടുണ്ട്.
പി. ഗോവിന്ദപ്പിള്ളയുടെ ഭാഷാചരിത്രത്തിൽ (1881) കുട്ടിക്കുഞ്ഞുതങ്കച്ചിയെപ്പറ്റി ഇങ്ങനെപ്പറയുന്നു :

ചെറുപ്പത്തിൽത്തന്നെ ആരംഭിച്ചിരുന്ന കണ്ണുരോഗം ഇടയ്ക്കിടയ്ക്ക് മൂർച്ഛിച്ചു. 1902 ആയപ്പോഴേയ്ക്കും കാഴ്ച മിക്കവാറും ഇല്ലാതായി. 1904 ഫെബ്രുവരി 13ന് മരിച്ചു.

## കൃതികൾ
*തിരുവനന്തപുരം സ്ഥലപുരാണം
*വയ്ക്കം സ്ഥലപുരാണം
* സ്വർഗ്ഗവാതിലേകാദശീ മാഹാത്മ്യം,
* ശിവരാത്രിമാഹാത്മ്യം
* സീതാസ്വയംവരം,
*നാരദമോഹനം എന്നിവയാണ് തങ്കച്ചി രചിച്ച തിരുവാതിരപ്പാട്ടുകൾ. 
*ഗംഗാസ്നാനം(കുറത്തിപ്പാട്ടുകൾ)
*അജ്ഞാതവാസം (നാടകം)
*സ്വാഹാസുധാകരം (ഊഞ്ഞാൽപ്പാട്ട്),
*ഗജേന്ദ്രമോക്ഷം, പ്രഹ്ളാദചരിതം (കീർത്തനങ്ങൾ)
* കല്യാണാഘോഷം (മണിപ്രവാളം) 
## അവലംബം


വർഗ്ഗം:മലയാളകവികൾ
വർഗ്ഗം:1820-ൽ ജനിച്ചവർ
വർഗ്ഗം:ഫെബ്രുവരി 14-ന് ജനിച്ചവർ
വർഗ്ഗം:1904-ൽ മരിച്ചവർ
വർഗ്ഗം:ഫെബ്രുവരി 13-ന് മരിച്ചവർ
വർഗ്ഗം:മലയാളകവയിത്രികൾ
വർഗ്ഗം:ഇന്ത്യൻ കവയിത്രികൾ
ചൂർണ്ണിക്കര ഗ്രാമപഞ്ചായത്ത്

എറണാകുളം ജില്ലയിലെ ആലുവ താലൂക്കിൽ വാഴക്കുളം ബ്ളോക്കിൽ ആലുവ വെസ്റ്റ് വില്ലേജ് പരിധിയിൽ വരുന്ന ഗ്രാമപഞ്ചായത്താണ് 11.07 ചതുരശ്ര കിലോമീറ്റർ വിസ്തീർണ്ണമുള്ള **ചൂർണ്ണിക്കര ഗ്രാമപഞ്ചായത്ത്**.
ആലുവ - എറണാകുളം ദേശീയപാതയിൽ കമ്പനിപ്പടി മെട്രോ സ്റ്റേഷനോട് ചേർന്നാണ് ചൂർണിക്കര പഞ്ചായത്ത് കമ്മ്യൂണിറ്റി ഹാൾ സ്ഥിതിചെയ്യുന്നത്.

## അതിരുകൾ
*തെക്ക്‌ - കളമശ്ശേരി നഗരസഭ, എടത്തല പഞ്ചായത്ത്
*വടക്ക് -ആലുവ നഗരസഭ, കീഴ്മാട്, കടുങ്ങല്ലൂർ പഞ്ചായത്തുകൾ
*കിഴക്ക് - എടത്തല, കീഴ്മാട് പഞ്ചായത്തുകൾ
*പടിഞ്ഞാറ് - ഏലൂർ, കടുങ്ങല്ലൂർ പഞ്ചായത്തുകൾ

## വാർഡുകൾ
#ബംഗ്ലാംപറമ്പ്  	 
#പട്ടേരിപുറം 	
#പള്ളിക്കുന്ന് 	 
#ശ്രീനാരായണപുരം 	 
#തായിക്കാട്ടുകര 	
#കുന്നുംപുറം 	
#കട്ടേപ്പാടം 	
#അശോകപുരം 	
#കൊടികുത്തുമല 	
#കുന്നത്തേരി 	
#ചമ്പ്യാരം 	 
#ദാറുസ്സലാം 	
#അമ്പാട്ടുകാവ് 	 
#മുട്ടം 	 
#ചൂർണ്ണിക്കര
#കമ്പനിപ്പടി 	
#പൊയ്യക്കര 	 
#ഗ്യാരേജ്

## ചൂർണ്ണീക്കരയിൽ നിന്നുള്ള പ്രസിദ്ധരായ വ്യക്തികൾ
* എം.വി. ദേവൻ
* എൻ.എഫ്. വർഗ്ഗീസ്
* സേവ്യർ പുല്പാട്ട്
* ജെ.പള്ളാശ്ശേരി

## കാർഷിക വിളകൾ
നെല്ല്, നാളികേരം, എന്നിവയാണ് പ്രധാനവിളകൾ.

## അവലംബങ്ങൾ
*http://www.trend.kerala.gov.in  
*http://lsgkerala.in/choornikkarapanchayat 
*https://web.archive.org/web/20040616075334/http://www.censusindia.net/results/town.php?stad=A&state5=999
രേണുക (വിവക്ഷകൾ)

* രേണുക (ഗായിക)
* രേണുക (പുരാണകഥാപാത്രം)
* രേണുക മേനോൻ
* രേണുക ചൗധരി
* രേണുക (നടി)
രേണുക (പുരാണകഥാപാത്രം)

മുഖ്യമായും മഹാരാഷ്ട്രയിലും ആന്ധ്രാപ്രദേശ്,കർണാടക,തമിഴ്നാട്,തെലുങ്കാന പോലുള്ള ദക്ഷിണേന്ത്യൻ സംസ്ഥാനങ്ങളിലും പൂജിക്കപ്പെടുന്ന ഒരു ഹിന്ദു ദേവതയാണ് **രേണുക**. മഹാരാഷ്ട്രയിലെ മഹൂരിലുള്ള ദേവി രേണുകയുടെ ക്ഷേത്രം ശക്തി പീഠങ്ങളിലൊന്നായി കണക്കാക്കപ്പെടുന്നു.

ജമദഗ്നി മഹർഷിയുടെ പത്നിയും പരശുരാമന്റെ മാതാവുമാണ് **രേണുക**.രേണുകയുടെ പാതീവ്രെത്യം ദേവകളെ പോലും അത്ഭുതപ്പെടുത്തിയിരുന്നു. ലോകമെങ്ങും ഒരികൽ വരള്ച്ചയുണ്ടായി. രേണുക തന്റെ പാതീവ്രെത്യം കൊണ്ട് കുടുമ്പം പുലര്ത്തി; എല്ലാ  ദിവസവും വറ്റി വരണ്ട ഗംഗാ  തീരത്ത് ചെന്ന് മണ്ണുകൊണ്ട് കുടത്തിന്റെ രൂപമുണ്ടാക്കും. എന്നിട്ട് ഒരു നിമിഷം കണ്ണടച്ച് ധ്യാനിക്കും പെട്ടെന്ന് അതോരുകുടം ജലമായ് മാറും. 

വർഗ്ഗം:ഭാഗവതത്തിലെ കഥാപാത്രങ്ങൾ
വർഗ്ഗം:ഹിന്ദു ദേവതമാർ
അർമേനിയൻ ചാപ്പൽ, ഡെൽഹി

ഇന്ന് ഡെൽഹിയിൽ നിലനിൽക്കുന്ന ഏറ്റവും പുരാതനമായ ക്രിസ്ത്യൻ ആരാധനാലയമാണ് കിഷൻഗഞ്ജ് റെയിൽവേസ്റ്റേഷനടുത്തുള്ള അർമേനിയൻ ചാപ്പലും സെമിത്തേരിയും.
ഡെൽഹിയിലുള്ള ഇന്നത്തെ ഒരേയൊരു അർമേനിയൻ ആരാധനാലയമായ ഇത് 1781-82 കാലയളവിലാണ് നിർമ്മിക്കപ്പെട്ടത്. 
മുഗൾ ഭരണകാലത്ത് യൂറോപ്യൻ കൂലിപ്പട്ടാളക്കാർ അധിവസിച്ചിരുന്ന മേഖലയായ ഫിരംഗിപുരയുടെ ആകെയുള്ള ചരിത്രാവശിഷ്ടമാണ് ഇതെന്ന് കരുതുന്നു.
## അവലംബം

### ഗ്രന്ഥങ്ങൾ
* 
## പുറത്തേക്കുള്ള കണ്ണികൾ
* http://www.azad-hye.net/news/viewnews.asp?newsId=484ahal64 
* ചിത്രം

വർഗ്ഗം:ഡെൽഹിയിലെ ക്രിസ്ത്യൻ പള്ളികൾ
വർഗ്ഗം:ഡെൽഹിയിലെ ചരിത്രസ്മാരകങ്ങൾ
മോഡൽ എഞ്ചിനീയറിങ് കോളേജ്

കേരളത്തിലെ ഉന്നത വിദ്യാഭ്യാസരംഗത്ത് മുൻപന്തിയിൽ നില്ക്കുന്ന ഒരു സ്ഥാപനമാണ് തൃക്കാക്കരയിൽ സ്ഥിതിച്ചെയ്യുന്ന **മോഡൽ എഞ്ചിനീയറിങ് കോളേജ്**. ഐ.എച്ച്.ആർ.ഡി. യുടെ കീഴിൽ 1989ല് പ്രവർത്തനമാരംഭിച്ച ഈ ശാസ്ത്രസാങ്കേതിക കലാശാല വളരെ ചുരുങ്ങിയ കാലയളവുകൊണ്ടുതന്നെ സംസ്ഥാനത്തെ മികച്ച സ്ഥാപനങ്ങളിൽ ഒന്നായി ഖ്യാതി നേടി.  പരമ്പരാഗത എഞ്ചിനീയറിങ് പാഠ്യപദ്ധതികളിൽ നിന്നു മാറി ഇലക്ട്രോണിക്സ് & കമ്യൂണിക്കേഷന് എഞ്ചിനീയറിങ് , കംപ്യൂട്ടർ സയൻസ്& എഞ്ചിനീയറിങ് ,ബയോമെഡിക്കൽ എഞ്ചിനീയറിങ് (ജൈവ-മരുത്വ സാങ്കേതികശാസ്ത്രം),ഇലക്ട്രിക്കൽ &  ഇലക്ട്രോണിക്സ് എഞ്ചിനീയറിങ് എന്നീ മേഖലകളിൽ, മോഡൽ എഞ്ചിനീയറിങ് കോളേജ് പാഠ്യപദ്ധതികൾ നടത്തുന്നു. കൊച്ചി ശാസ്ത്രസാങ്കേതിക സ‍ർവ്വകലാശാലയുടെ കീഴിൽ വരുന്ന കോളേജിലേക്കുളള പ്രവേശനം സംസ്ഥാന പൊതുപ്രവേശന പരീക്ഷയിലെ സ്ഥാനത്തെ അടിസ്ഥാനമാക്കിയാണ‍് നടത്തുന്നത്.

## ഡിപ്പാർട്ട്മെന്റുകൾ
* കമ്പ്യൂട്ടർ സയൻസ് ആന്റ് എഞ്ചിനീയറിങ്ങ്
* ഇലക്ട്രോണിക്സ് ആന്റ് ബയോമെഡിക്കൽ എഞ്ചിനീയറിങ്ങ്
* ഇലക്ട്രിക്കൽ ആന്റ് ഇലക്ട്രോണിക്സ് എഞ്ചിനീയറിങ്ങ്
* ഇലക്ട്രോണിക്സ് ആന്റ് കമ്മ്യൂണിക്കേഷൻ എഞ്ചിനീയറിങ്ങ്
* ജനറൽ എഞ്ചിനീയറിങ്ങ്
* അപ്ലൈഡ് സയൻസ്

## കോഴ്സുകൾ
### ബിരുദ കോഴ്സുകൾ (ബി.ടെക്)
* കമ്പ്യൂട്ടർ സയൻസ്സ് ആന്റ് എഞ്ചിനീയറിംഗ്‌
* ഇലക്ട്രോണിക്സ്‌ ആന്റ് കമ്മ്യൂണിക്കേഷൻ എഞ്ചിനീയറിംഗ്‌
* ഇലക്ട്രോണിക്സ് ആന്റ് ബയോമെഡിക്കൽ എഞ്ചിനീയറിംഗ്‌
* ഇലട്രിക്കൽ ആന്റ് ഇലക്ട്രോണിക്സ്‌ എഞ്ചിനീയറിംഗ്‌

### ബിരുദാനന്തര ബിരുദ കോഴ്സുകൾ (എം.ടെക്)
* ഇമേജ് പ്രൊസസ്സിങ്ങ്
* എനർജി മാനേജ്മെന്റ്
* ഒപ്ടോ ഇലക്ട്രോണിക്സ്‌
* സിഗ്‌നൽ പ്രോസസിങ്
* വി.എൽ.എസ്.ഐയും എംബെഡഡ് സിസ്റ്റംസും

## എക്സൽ സാങ്കേതികോത്സവം
200px|ലഘുചിത്രം|എക്സൽ 2013
ഐ.ട്രിപ്പിൾ ഈയുമായി സഹകരിച്ച് തൃക്കാക്കര മോഡൽ എഞ്ചിനീയറിങ്ങ് കോളേജ് സംഘടിപ്പിക്കുന്ന സാങ്കേതികോത്സവമാണ് **എക്സൽ**. 2001ൽ ചെറിയ തോതിൽ സംഘടിപ്പിച്ചു തുടങ്ങിയ പരിപാടിയിൽ നിലവിൽ 5000ൽ അധികം വിദ്യാർത്ഥികൾ പങ്കെടുക്കുന്നു. എക്സൽ സാധാരണയായി മൂന്നു ദിവസങ്ങളിലായാണ് സംഘടിപ്പിക്കപ്പെടുന്നത്. വിവിധ തരത്തിലുള്ള സാങ്കേതിക, മാനേജ്മെന്റ് മത്സരങ്ങളും, പ്രഭാഷണങ്ങളും, വർക്ക്‌ഷോപ്പുകളും ഇതേത്തുടർന്ന് നടന്നുവരാറുണ്ട്.

2001ലാണ് എക്സൽ സംഘടിപ്പിച്ചു തുടങ്ങിയത്.
### പരിപാടികൾ
;സാങ്കേതിക പരിപാടികൾ
# റോബോവാർ
#4x120
#/bin/bash
#ഡിഫ്യൂസ്
:പൊതുവായ പരിപാടികൾ
* പ്രശ്നോത്തരി

## ചിത്രശാല

File:Mec aryabhatta.jpg
File:Robotics workshop at the Model Engineering College.jpg
File:Model engineering college inner.JPG
File:Model Engineering College Kochi Top view 02.JPG|മുകളിൽ നിന്നുള്ള ദൃശ്യം
File:MEC Top view 2.jpg|മുകളിൽ നിന്നുള്ള ദൃശ്യം
File:Model Engineering College Kochi 10.JPG


## അവലംബം


## പുറമെ നിന്നുള്ള കണ്ണികൾ

*വെബ്‌പേജ്

വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:എറണാകുളം ജില്ലയിലെ കലാലയങ്ങൾ
വർഗ്ഗം:കൊച്ചി ശാസ്ത്ര സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
ഒസിയോസ് ലൂക്കാസ്

ഗ്രീസിലെ ദിസ്തോമോ പട്ടണത്തിനു സമീപം സ്ഥിതിചെയ്യുന്ന ഒരു ക്രൈസ്തവ മഠമാണ് **ഒസിയോസ് ലൂക്കാസ്**(ഇംഗ്ലീഷ്: **Hosios Loukas**; ഗ്രീക്: Ὅσιος Λουκᾶς). ഡെൽഫിയിൽനിന്നും 37 കിലോമീറ്റർ അകലെയായാണ് ഈ മഠം സ്ഥിതിചെയ്യുന്നത്. മധ്യകാല ബൈസന്റൈൻ വാസ്തുവിദ്യയുടെ ഒരു ഉത്തമ ഉദാഹരണമാണ് ഈ മഠം. നിയ മോണി, ഡാൽഫ്നി എന്നീ മഠങ്ങളോടൊപ്പം  ഒസിയോസ് ലൂക്കാസിനേയും യുനെസ്കോ ലോകപൈതൃകപട്ടികയിൽ ഇടംനേടിയിട്ടുണ്ട്.

## അവലംബം
വിശ്വജ്യോതി കോളേജ് ഓഫ് എഞ്ചിനീറിങ് വാഴക്കുളം

കേരളത്തിലെ സ്വാശ്രയ കോളേജൂകളിലൊന്നാണ് മൂവാറ്റുപുഴയ്ക്കടുത്തുള്ള വാഴക്കുളത്തു സ്ഥിതി ചെയ്യുന്ന **വിശ്വജ്യോതി എഞ്ചിനീയറിങ് കോളേജ്**. 2001 ൽ ആണ് ഈ കോളേജ് പ്രവർത്തനമാരംഭിച്ചത്. ഇലക്ട്രോണിക്സ് & കമ്യൂണിക്കേഷൻ എഞ്ചിനീയറിങ്, കംപ്യൂട്ടർ സയൻസ് & എഞ്ചിനീയറിങ്, മെക്കാനിക്കൽ എഞ്ചിനീയറിങ്, ഇലക്ട്രിക്കൽ & ഇലക്ട്രോണിക്സ് എഞ്ചിനീയറിങ്, ഇൻഫർമേഷൻ ടെക്നോളജി എന്നീ മേഖലകളിൽ വിശ്വജ്യോതി എഞ്ചിനീയറിങ് കോളേജ് പാഠ്യപദ്ധതികൾ നടത്തുന്നു. മഹാത്മാഗാന്ധി സർവ്വകലാശാലയുടെ കീഴിൽ ആണ് കോളേജ് പ്രവർത്തിക്കുന്നത്.
## അവലംബം

## ബാഹ്യ ലിങ്കുകൾ
* 

വർഗ്ഗം:എറണാകുളം ജില്ലയിലെ എഞ്ചിനീയറിംഗ് കോളേജുകൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
റിച്ചാർഡ് കോളിൻസ്

പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു മലയാള വ്യാകരണ പണ്ഡിതനും സി.എം.എസ്. മിഷനറിയുമായിരുന്നു **റിച്ചാർഡ് കോളിൻസ്** (, മരണം: 1900). 1855 മുതൽ 1867 വരെ കോട്ടയം സി.എം.എസ് കോളേജിൽ പ്രഥമാദ്ധ്യാപകനായിരുന്ന അദ്ദേഹമാണ് ആദ്യത്തെ മലയാളം-മലയാളം നിഘണ്ടു പുറത്തിറക്കിയത്. 1865ലാണ് ഈ നിഘണ്ടു പ്രസിദ്ധീകൃതമായത്.

1855 മുതൽ 1865 വരെ കോട്ടയം സി.എം.എസ്. കോളേജ് പ്രിൻസിപ്പൽ ആയിരുന്നു. ആ കാലത്ത് 'വിദ്യാസംഗ്രഹം' എന്നപേരിൽ ഇന്ത്യയിലെ ആദ്യകോളേജ് മാഗസിൻ ആരംഭിച്ചു. മലയാളം-മലയാളം നിഘണ്ടു ആദ്യമായി 1865-ൽ പ്രസിദ്ധീകരിച്ചു. 1866 മുതൽ 1867 വരെ കോട്ടയം സിഎംഎസ് പ്രസ്സിന്റെ ചുമതല ഇദ്ദേഹത്തിനായിരുന്നു. 1867-ൽ റിച്ചാർഡ് ഇംഗ്ലണ്ടിലേക്ക് തിരിച്ചു പോയി. ശ്രീലങ്കയിലെ കാണ്ഡിയിൽ ഉള്ള ട്രിനിറ്റി സി.എം.എസ്. കോളേജ് ഇദ്ദേഹമാണ് ആരംഭിച്ചത്. 1872 മുതൽ 1877 വരെ ഈ കോളേജിന്റെ പ്രിൻസിപ്പൽ ആയി പ്രവർത്തിച്ചു. പിന്നീട് പ്രിൻസിപ്പൽ സ്ഥാനം ഒഴിവായി ഇംഗ്ലണ്ടിലേക്ക് തിരിച്ചു. 

ഫ്രാൻസെസ് ആൻ കോളിൻസ് എന്ന കോളിൻസ് മദാമ്മ ആയിരുന്നു ഇദ്ദേഹത്തിന്റെ ഭാര്യ. 1859-ൽ അദ്ദേഹത്തിന്റെ ഭാര്യ രചിച്ച "സ്ലേയർ സ്ലെയിൻ" എന്ന ഇംഗ്ലീഷ് നോവൽ 1877-78 കാലയളവിൽ അദ്ദേഹം മലയാളത്തിലേക്ക് "ഘാതകവധം" എന്ന പേരിൽ തർജ്ജമ ചെയ്തു പ്രസിദ്ധീകരിച്ചു. പത്തൊമ്പതാം നൂറ്റാണ്ടിലെ ക്രിസ്ത്യാനി കുടുംബങ്ങളിലെ ജീവിതരീതികൾ പ്രതിപാദിക്കുന്ന സാമൂഹ്യ പ്രസക്തിയുള്ള ഈ കൃതിയിലെ മുഖ്യവിഷയം സ്ത്രീധനമാണ്. ചില പണ്ഡിതർ ഈ കൃതിയെ മലയാളത്തിലെ ആദ്യ നോവൽ എന്ന് കരുതുന്നു. എന്നാൽ മറ്റു ചില പണ്ഡിതർ, വിവിധ മാനദണ്ഡങ്ങൾ ഉപയോഗിച്ച്, 1882 ൽ ആർച്ച് ഡീക്കൺ കോശി രചിച്ച "പുല്ലേലിക്കുഞ്ചു" വിനേയോ, അപ്പു നെടുങ്ങാടിയുടെ "കുന്ദലത"യേയോ ആണ് പ്രഥമ മലയാള നോവൽ ആയി കരുതുന്നത്.

## അവലംബം

* 'ജ്ഞാനനിക്ഷേപം' മാസികയുടെ 1856, 1857, 1858, 1859, 1860 വർഷത്തെ വിവിധ ലക്കങ്ങൾ.
* വിദ്യാമൂലങ്ങൾ: 1858, സിഎംഎസ് പ്രസ് കോട്ടയം
* ജെ.ജി. ബ്യൂട്ട്‌ലർ: മൃഗചരിതം: 1858-1860, ഒന്നാംപതിപ്പ്, സിഎംഎസ് പ്രസ് കോട്ടയം (ട്യൂബിങ്ങൻ ശേഖരത്തിൽ നിന്നും ഓക്ക്‌ലാന്റ് പബ്ലിക്ക് ലൈബ്രറി ശേഖരത്തിൽ നിന്നും ലഭിച്ചത്).
* ജെ.ജി. ബ്യൂട്ട്‌ലർ: മൃഗചരിതം, 1861, രണ്ടാംപതിപ്പ്, സിഎംഎസ് പ്രസ്സ് കോട്ടയം (കേരള സാഹിത്യ അക്കാദമി ലൈബ്രറിയിൽനിന്നു ലഭിച്ചത്).
* കെ.എം. ഗോവി: ആദിമുദ്രണം-ഭാരതത്തിലും മലയാളത്തിലും: 1998, കേരള സാഹിത്യ അക്കാദമി, തൃശൂർ.
* ബാബു ചെറിയാൻ: ജ്ഞാനനിക്ഷേപം പാഠവുംപഠനവും: 2002, പ്രഭാത് ബുക്ഹൗസ്, തിരുവനന്തപുരം.
* പി.ജെ. തോമസ്: മലയാള സാഹിത്യവും ക്രിസ്ത്യാനികളും: 1989, ഡി.സി. ബുക്‌സ്, കോട്ടയം.
* വി.ടി. ഡേവിഡ്: ആംഗലേയ സഭാചരിത്രം, 1930.
* Eira Dalton: The Baker Family, 1963, CMS Press Kottayam
* ‘Church Missionary Record’, No.9, September 1861, Vol. VI New Series
* Henry Baker Junior: The Hill Arrians of Travancore, and the Progress of Christianity Among Them, 1862, Wertheim, Macintosh, & Hunt.
* Catalogue of the Christian Vernacular literature, 1870.
* The Missionary Conference of South India and Ceylon, 1875.
* ‘The Church Missionary Intelligencer & Record’, 1877.
* The Missionary Conference of South India and Ceylon, 1879.
* ‘The Church Missionary Gleaner’ 1898.

## ഗ്രന്ഥസൂചി

* 
* 
* 

## പുറത്തേക്കുള്ള കണ്ണികൾ
*http://www.indulekha.com/ghathakavadham-nove-richard-collins 

വർഗ്ഗം:മലയാളവ്യാകരണം
വർഗ്ഗം:മലയാളനിഘണ്ടുകാരന്മാർ
വർഗ്ഗം:ക്രൈസ്തവ എഴുത്തുകാർ
വർഗ്ഗം:ക്രിസ്തുമതപ്രചാരകർ
അഫ്നാസി നികിതിൻ

റഷ്യൻ വ്യാപാരിയും സഞ്ചാരിയുമായിരുന്നു **അഫ് നാസി നികിതിൻ**.(മ: 1472). ഇറ്റാലിയൻ സഞ്ചാരിയായ നിക്കോളോ കോണ്ടിയ്ക്കു ശേഷം ഭാരതം സന്ദർശിക്കുകയും കുറിപ്പുകൾ തയ്യാറാക്കുകയും ചെയ്ത ആദ്യകാല യൂറോപ്യൻ സഞ്ചാരികളിലൊരാളുമായിരുന്നു നികിതിൻ. *മൂന്നു കടലുകൾക്കപ്പുറത്തേക്കുള്ള യാത്ര*(The Journey Beyond Three Seas) എന്ന ഗ്രന്ഥത്തിൽ നികിതിൻ  വിജ്ഞേയങ്ങളായ വിവരങ്ങൾ  രേഖപ്പെടുത്തിയിട്ടുണ്ട്.
## യാത്രാപഥം
1468- ൽ സ്വദേശമായ ത്വീറിൽ നിന്നാണ്   യാത്ര ആരംഭിച്ചത്. വോൾഗാ നദിയിലൂടെ ഡെർബന്റിലും, പിന്നീട് ബാക്കുവിലും എത്തിയ നികിതിൻ കാസ്പിയൻ കടൽ കടന്ന് പേർഷ്യയിലുമെത്തി. ഈ യാത്രയ്ക്കിടയിലാണ്  മറ്റുവ്യാപാരികളിൽ നിന്നു അദ്ദേഹം ഭാരതത്തെക്കുറിച്ച് മനസ്സിലാക്കുന്നത്. പേർഷ്യയിലെ വടക്കുപടിഞ്ഞാറൻ പ്രവിശ്യകളിൽ സമയം ചെലവിട്ടശേഷം തുറമുഖപട്ടണമായ ഹോമ്രൂസിലെത്തി. അവിടെനിന്നാണ് കടൽമാർഗ്ഗം ഇന്ത്യയിലെത്തിയത്.  ഭാരതത്തെക്കുറിച്ച്  യാത്രാവിവരണത്തിൽ വിപുലവും സൂക്ഷ്മവുമായ പ്രതിപാദനമാണുള്ളത്.

## അവലംബം

## കുറിപ്പുകൾ
*Daniel Kievsky
*Chronology of European exploration of Asia
*Niccolò de' Conti (1385–1469) - another European who traveled to India a few decades before Nikitin
*some marginal notes on india:sergei d serebriany

വർഗ്ഗം:സഞ്ചാരികൾ
വർഗ്ഗം:ഇന്ത്യയിലെത്തിയ സഞ്ചാരികൾ
ചെൽസീ മാനിംഗ്

ചാരവൃത്തിക്ക് ശിക്ഷിക്കപ്പെട്ട ഒരു യുഎസ് സൈനികോദ്യോഗസ്ഥയാണ് **ചെൽസീ എലിസബത്ത് മാനിംഗ്** (മുമ്പ് **ബ്രാഡ്ലീ എഡ്വേഡ് മാനിംഗ്**) (ജനനം:  ഡിസംബർ 17, 1987). യുഎസ് ഭരണകൂടത്തേയും സൈന്യത്തേയും സംബന്ധിക്കുന്ന ധാരാളം രേഖകൾ പരസ്യമാക്കപ്പെട്ടതിന് ജൂലൈ 2013ൽ മാനിംഗിനെ ചാരവൃത്തി നിയമപ്രകാരം 8 വർഷത്തെ പരോളോടു കൂടെ യുഎസ് കോടതി 35 വർഷത്തേക്ക് തടവിന് വിധിക്കുകയും സൈന്യത്തിൽ നിന്ന് പിരിച്ചുവിടുകയും ചെയ്തിരുന്നു. സൈന്യത്തിലായിരുന്ന കാലത്ത് ബ്രാഡ്ലീ എന്ന പേരിലറിയപ്പെട്ടിരുന്ന ഇവർക്ക് ലിംഗ സ്വത്വ പ്രശ്നം ഉള്ളതായി കണ്ടെത്തിയിരുന്നു. ശിക്ഷ വിധിച്ചതിന് ശേഷം മാനിംഗ് കുട്ടിക്കാലം മുതലേ താൻ സ്ത്രീയാണെന്ന തോന്നലുണ്ടായിരുന്നെന്ന് അറിയിച്ചു. പിന്നീട് മാനിംഗ് ഹോർമോൺ മാറ്റിവെക്കൽ തെറാപ്പിക്കായി അപേക്ഷിക്കുകയും പേര് ചെൽസീ എന്നാക്കി മാറ്റുകയും ചെയ്തു.

2009ൽ മാനിംഗിനെ സൈന്യം ഇറാഖിലെ ഇന്റലിജെൻസ് അനലിസ്റ്റായി നിയമിച്ചിരുന്നു. ഇക്കാലയളവിൽ മാനിംഗിന് രഹസ്യരേഖകൾ പ്രാപ്യമായിരുന്നു. 2010ൽ മാനിംഗ് ഈ വിവരങ്ങൾ വിക്കിലീക്സിന് ചോർത്തി നൽകി. മാനിംഗ് തന്റെ പ്രവൃത്തി ഓൺലൈൻ സുഹൃത്തായ അഡ്രിയൻ ലാമോയെ അറിയിക്കുകയും ചെയ്തിരുന്നു. എന്നാൽ പിന്നീട് ലാമോ ഇക്കാര്യം യുഎസ് ആർമി കൗണ്ടർഇന്റലിജെൻസിനെ വിവരമറിയിക്കുകയും അതേ വർഷം മാനിംഗ് അറസ്റ്റ് ചെയ്യപ്പെടുകയും ചെയ്തു. 2007 ജൂലൈ 12ലെ ബാഗ്ദാദ് വ്യോമാക്രമണം, 2009ൽ അഫ്ഗാനിസ്ഥാനിൽ നടത്തിയ ഗ്രാനൈ വ്യോമാക്രമണം എന്നിവയുടെ വീഡിയോകൾ; 2,50000 യുഎസ് ഉദ്യോഗസ്ഥ തല രേഖകൾ; ഇറാഖ് - അഫ്ഗാൻ യുദ്ധങ്ങളെ സംബന്ധിക്കുന്ന 5,00000 സൈനിക രേഖകൾ എന്നിവയെല്ലാം മാനിംഗ് ചോർത്തിയവയിൽ പെടുന്നു. 2010 ഏപ്രിലിനും നവംബറിനും ഇടയിൽ ഇതെല്ലാം വിക്കിലീക്സും മാധ്യമ പങ്കാളികളും പ്രസിദ്ധീകരിച്ചു.

ശത്രുവിനെ സഹായിച്ചു എന്നതുൾപ്പെടെ 22 കുറ്റങ്ങളാണ് മാനിംഗിനു മേൽ ചുമത്തിയത്. ശത്രവിനെ സഹായിച്ചു എന്ന കുറ്റത്തിൽ മാനിംഗിനെ വെറുതെ വിട്ടെങ്കിലും കുറ്റപത്രത്തിലെ 17 കുറ്റങ്ങളിലും മറ്റ് 4 കുറ്റങ്ങളിൽ മാറ്റം വരുത്തിയും മാനിംഗ് കുറ്റവാളിയാണെന്ന് കോടതി വിധിച്ചു.

## അവലംബം

## പുറം കണ്ണികൾ

* 
* പ്രൈവേറ്റ് മാനിംഗ് സപ്പോർട്ട് കൂട്ടായ്മ 
* "യുഎസ് X മാനിംഗ്" സ്ക്രൈബ്ഡ്.കോം

വർഗ്ഗം:1987-ൽ ജനിച്ചവർ
ജോർജ് വാഗൻട്രീബർ

പത്തൊമ്പതാം നൂറ്റാണ്ടിൽ ഡെൽഹിയിൽ പ്രവർത്തിച്ചിരുന്ന ഇംഗ്ലീഷുകാരനായ പത്രപ്രവർത്തകനായിരുന്നു **ജോർജ് വാഗൻട്രീബർ** (). 1850-കളിൽ അദ്ദേഹം ഡെൽഹി ഗസറ്റ് പത്രത്തിന്റെ എഡിറ്ററായിരുന്നു. 1857-ലെ ലഹളക്കാലത്ത് വിമതശിപായിമാർ പിടിച്ചെടുത്ത ഡെൽഹി നഗരത്തിൽ നിന്ന് വാഗൻട്രീബറും കുടുംബവും നാടകീയമായാണ് രക്ഷപ്പെട്ടത്.
ഈ രക്ഷപ്പെടലിനെക്കുറിച്ച്, *ഔർ എസ്കേപ്പ് ഫ്രം ഡെൽഹി* എന്ന പേരിൽ ഒരു ലേഖനം അദ്ദേഹം എഴുതിയിട്ടുണ്ട്. ഈ സംഭവത്തെക്കുറിച്ച് അദ്ദേഹത്തിന്റെ പുത്രിയായ ഫ്ലോറൻസ് വാഗൻട്രീബർ 1894-ലും  1911-ലും പുസ്തകങ്ങളെഴുതിയിട്ടുണ്ട്. 

ആംഗ്ലോ ഇന്ത്യൻ പടയാളിയായിരുന്ന ജെയിംസ് സ്കിന്നറുടെ ഏറ്റവും ഇളയ പുത്രിയായ എലിസബത്ത് ആയിരുന്നു വാഗൻട്രീബറുടെ ഭാര്യ. ഭാര്യ സങ്കരപൈതൃകമുള്ളവളായിരുന്നെങ്കിലും ഡെൽഹിയിലെ ഇംഗ്ലീഷുകാരുടെ മുഗൾ മിശ്രസംസ്കാരത്തോട് വാഗൻട്രീബറിന് വിദ്വേഷമായിരുന്നു ഉണ്ടായിരുന്നത്. ഈ രീതി അവസാനിപ്പിക്കണമെന്നായിരുന്നു അദ്ദേഹത്തിന്റെ വിചാരം. തന്റെ ഭാര്യയുടെ ഇരുണ്ട നിറവും അവരുടെ ഇന്ത്യൻശീലങ്ങളും അതുമൂലമുള്ള പ്രശ്നങ്ങളുമായിരിക്കാം ഇതിന് കാരണം.

## കുറിപ്പുകൾ
* 
## അവലംബം

### ഗ്രന്ഥങ്ങൾ
* 

വർഗ്ഗം:ഇന്ത്യയിലെ പത്രപ്രവർത്തകർ
ആർച്ച് ഡീക്കൻ കോശി

പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു മലയാള സാഹിത്യകാരനും ക്രൈസ്തവപുരോഹിതനുമായിരുന്നു **ആർച്ച് ഡീക്കൻ കോശി** (ജനനം:1825, മരണം: 1899). പത്തോളം മലയാള കൃതികൾ അദ്ദേഹത്തിന്റേതായുണ്ട്. ഇവയിൽ രണ്ടെണ്ണം വളരെ പ്രശസ്തമാണ്. ജോൺ ബുന്യന്റെ pilgrim's progress എന്ന കൃതിയുടെ പരിഭാഷയായ *[[പരദേശി മോക്ഷയാത്ര|പരദേശിയുടെ മോക്ഷയാത്ര]]* എന്ന കൃതിയാണ് അവയിലൊന്ന്. 1845 ലാണ് ഈ കൃതി പ്രസിദ്ധീകരിച്ചത്. പുല്ലേലിക്കുഞ്ചു എന്ന കൃതിയാണ് അദ്ദേഹത്തിന്റെ മറ്റൊരു പ്രശസ്ത കൃതി. മലയാളത്തിലെ ആദ്യ നോവൽ എന്ന് ചില പണ്ഡിതർ ഇതിനെ ചൂണ്ടിക്കാട്ടുന്നു. എന്നാൽ മറ്റു ചില പണ്ഡിതന്മാർ വിവിധ മാനദണ്ഡങ്ങൾ ഉപയോഗിച്ച്, കോളിൻസ് മദാമ്മ രചിച്ച് അവരുടെ ഭർത്താവായ റിച്ചാർഡ് കോളിൻസ് 1877 ൽ പരിഭാഷപ്പെടുത്തിയ ഘാതകവധത്തേയോ അപ്പു നെടുങ്ങാടിയുടെ" കുന്ദലത"യേയോ ആണ് പ്രഥമ മലയാള നോവൽ ആയി കരുതുന്നത്.

മലയാളത്തിലെ ആദ്യകാല പ്രസിദ്ധീകരണങ്ങളിലൊന്നും കോട്ടയം സി.എം.എസ് പ്രസ്സിൽ നിന്ന് 1848 മുതൽ പ്രസിദ്ധീകൃതമായിരുന്നതുമായ *[[ജ്ഞാനനിക്ഷേപം]]*, അദ്ദേഹത്തിന്റെ ജീവിതകാലത്ത് ആർച്ച് ഡീക്കൻ കോശിയുടെ പത്രാധിപത്യത്തിലായിരുന്നു പുറത്തിറങ്ങിയിരുന്നത്. പുല്ലേലിക്കുഞ്ചു ആദ്യമായി പ്രസിദ്ധീകൃതമായത് ഈ പ്രസിദ്ധീകരണത്തിലായിരുന്നു. ജോൺ ബുന്യന്റെ 'holy war' എന്ന കൃതിയുടെ പരിഭാഷയായ *[[തിരുപ്പോരാട്ടം]]* എന്ന കൃതിയും അദ്ദേഹത്തിന്റേതായ പ്രസിദ്ധകൃതികളിലൊന്നാണ്.

1844ൽ കോട്ടയം സെമിനാരിയിൽ നിന്ന് പഠിച്ചിറങ്ങിയ അദ്ദേഹം സംസ്കൃതം, ഇംഗ്ലീഷ്, ലത്തീൻ എന്നീ ഭാഷകളിൽ പ്രാവീണ്യമുള്ളയാളായിരുന്നു. വിവിധ ഇടവകകളിൽ വൈദികവൃത്തി ചെയ്ത അദ്ദേഹം 1872 മുതൽ 1898 വരെയുള്ള കാലയളവിൽ മലയാള ബൈബിൾ നവീകരിക്കുന്നതിൽ വ്യാപൃതനായിരുന്നു. അദ്ദേഹത്തിന്റെ മതപരമായ സേവനങ്ങളെ മാനിച്ച് കാന്റർബറിയിലെ ആർച്ച് ബിഷപ്പ് അദ്ദേഹത്തിന് 1885 ൽ *[[ആർച്ച് ഡീക്കൻ]]* സ്ഥാനവും 1891 ൽ "Doctor of Divinity" എന്ന പദവിയും നൽകുകയുണ്ടായി. കേരളത്തിൽ ആംഗ്ലിക്കൻ സഭയിൽ ആർച്ച് ഡീക്കൻ ആയി നിയമിതനായ പ്രഥമ തദ്ദേശീയനായിരുന്നു അദ്ദേഹം

## അവലംബം

## പുറത്തേക്കുള്ള കണ്ണികൾ
*http://www.indulekha.com/index.php?route=product/author/product&author_id=401

വർഗ്ഗം:മലയാളവ്യാകരണം
വർഗ്ഗം:ക്രൈസ്തവ എഴുത്തുകാർ
അമ്പാടി നാരായണപ്പൊതുവാൾ

മലയാളത്തിലെ ആദ്യകാല ചെറുകഥാകൃത്തുക്കളിൽ ഒരാളായിരുന്നു **അമ്പാടി നാരായണപ്പൊതുവാൾ**. മലയാള ചെറുകഥാസാഹിത്യപ്രസ്ഥാനത്തെ അതിന്റെ ശൈശവദശയിൽ പരിപോഷിപ്പിച്ച വ്യക്തി എന്ന നിലയ്ക്ക് അമ്പാടി നാരായണപ്പൊതുവാളിനു മലയാളസാഹിത്യത്തിൽ പ്രത്യേക സ്ഥാനമുണ്ട്. 

## ജീവിതരേഖ

തൃശൂർ അമ്പാടി വീട്ടിൽ, വക്കീൽ ശേഷയ്യരുടെയും പാർവ്വതി പൊതുവാൾസ്യാരുടെയും മകനായി കൊല്ലവർഷം 1046 ഇടവ മാസത്തിൽ (ക്രിസ്തുവർഷം 1871 മേയ് മാസത്തിൽ) ജനിച്ചു. തൃശൂർ ഹിന്ദു ഹൈസ്കൂളിൽനിന്നും മെട്രിക്കുലേഷൻ പാസ്സായി. എറണാകുളം മഹാരാജാസ്സിൽ ഇന്റർമീഡിയറ്റിനു പഠിക്കുമ്പോൾ സർക്കാർ സർവീസിൽ പ്രവേശിച്ചു. 1926-ൽ സബ്രജിസ്ട്രാർ ഉദ്യോഗത്തിൽനിന്നും വിരമിച്ചു. കൊല്ലവർഷം 1111 മിഥുനം 32(ക്രിസ്തുവർഷം 1936 ജൂലൈ 15)-നു അദ്ദേഹം അന്തരിച്ചു.

## സാഹിത്യപ്രവർത്തങ്ങൾ
വിദ്യാവിനോദിനി മാസികയിൽ കവിതകൾ എഴുതിയാണു് നാരായണപ്പൊതുവാൾ സാഹിത്യരംഗത്തേക്കു കടന്നുവന്നതു്. അനന്തരം ചെറുകഥയിലേക്കു ശ്രദ്ധതിരിഞ്ഞു. അപ്പൻതമ്പുരാന്റെ ഗൃഹസദസ്സിലെ അംഗത്വവും രസികരഞ്ജിനിയുടെ പത്രാധിപത്യവും പൊതുവാളിന്റെ സാഹിത്യ പ്രവർത്തനങ്ങൾക്കു് ആക്കംകൂട്ടി.

കഥാസൗധം (മൂന്നു ഭാഗങ്ങൾ), മോചനം (നാടകം), കേരളപുത്രൻ (നോവൽ) എന്നിവയാണു് പൊതുവാളിന്റെ കൃതികൾ. നിരവധി ലേഖനങ്ങളും കഥകളും സമാഹരിക്കപ്പെടാതെ കിടക്കുന്നുണ്ടു്. കഥാസൗധത്തിലെ കഥകളിൽ ഏറിയ പങ്കും അക്കാലത്തെ പ്രണയഗതിയും ദാമ്പത്യസുഖവും ചിത്രീകരിക്കുന്നവയാണു്. ചരിത്രസംഭവങ്ങളെയും പഴങ്കഥകളെയും പശ്ചാത്തലമാക്കിയാണു് പൊതുവാൾ കഥകൾ വാർത്തെടുത്തിരുന്നതു്. 

പ്രാസഭ്രമമുള്ള ഒരു എഴുത്തുകാരനായിരുന്നു അദ്ദേഹം. 'അന്തർജ്ജനത്തിന്റെ തന്ത്രം', 'കൊച്ചപ്പന്റെ കോച്ചൽ', 'വള കൊണ്ട വനിത', 'ആദരിച്ച പാതിര' എന്നിങ്ങനെയുള്ള തലക്കെട്ടുകളിൽത്തന്നെ കഥാകാരന്റെ പ്രാസഭ്രമം തുടങ്ങുന്നു. സ്കോട്ടിന്റെ ബ്രൈഡ് ഒഫ് ലാമർമൂർ എന്ന ആഖ്യായികയെ ഉപജീവിച്ച് 18-ാം ശതകത്തിൽ തൃശൂരിൽ നടന്ന സാമൂതിരി വാഴ്ചയെപ്പറ്റി എഴുതിയ ഗദ്യനാടകമാണ് മോചനം. പെരുമാക്കന്മാരുടെ വാഴ്ചക്കാലത്തെ പശ്ചാത്തലമാക്കിയാണ് കേരളപുത്രന്റെ രചന.

## അവലംബം

## കുറിപ്പുകൾ
സിസ്റ്റമിക് ലൂപ്പസ് എരിത്തമറ്റോസിസ്

**സിസ്റ്റമിക് ലൂപ്പസ് എരിത്തമറ്റോസിസ്**, **എസ്.എൽ.ഇ** എന്ന ചുരുക്കപ്പേരിൽ അറിയപ്പെടുന്നു.ഈ രോഗമുള്ളവരിൽ രോഗപ്രതിരോധ പ്രവർത്തനം താളം തെറ്റുന്നു. തത്ഫലമായി സ്വന്തം ശരീരത്തിലെ കോശങ്ങളെയും രോഗാണുക്കളെയും വേർതിരിച്ചറിയുവാനുള്ള കഴിവ് നഷ്ടപ്പെടുന്നു. ഇതുമൂലം സ്വന്തം ശരീരത്തെ ശത്രുവായി കണ്ട് കോശങ്ങൾക്കെതിരെ പ്രതിപ്രവർത്തനം നടത്തുന്നതുമൂലം പല രോഗലക്ഷണങ്ങളും പ്രത്യക്ഷപ്പെടുന്നു.

സ്ത്രീകളിലാണ് രോഗം കൂടുതലായി കാണപ്പെടുന്നത്. 15  മുതൽ 35 വയസുവരെയുള്ളവരിലാണ് രോഗം വരുവാനുള്ള സാധ്യത കൂടുതൽ. ആഫ്രിക്കൻ അമേരിക്കൻ വംശജരിലും ഏഷ്യക്കാരിലുമാണ് രോഗം കൂടുതലായി കാണപ്പെടുന്നത്. രോഗത്തിൻറെ ഗൌരവ സ്വഭാവവും രോഗത്തെ കുറിച്ചുള്ള അജ്ഞതയും കണക്കിലെടുത്ത് 2004 മുതൽ **മെയ് 10** ലോക ലൂപ്പസ് ദിനമായി ആചരിക്കുന്നു.
## രോഗലക്ഷണങ്ങൾ
*കവിളിലും മൂക്കിന് മുകളിലും ചുവന്നു തിണർത്ത പാടുകൾ (ബട്ടർഫ്ളൈ റാഷസ്) 
*നെഞ്ചുവേദന (ശ്വാസമെടുക്കുമ്പോൾ)
*പനി (പ്രത്യേക കാരണമൊന്നുമില്ലാതെ)
* മുടി കൊഴിച്ചിൽ
*വായ്പുണ്ണ്
*സൂര്യപ്രകാശത്തോടുള്ള ത്വക്കിന്റെ അമിതമായ പ്രതികരണം. 
*അമിതമായ ക്ഷീണം
*ശരീരമാസകലം ചൊറിച്ചിൽ 
## രോഗകാരണങ്ങൾ
*മാനസിക സംഘർഷം
*അൾട്രാ വയലറ്റ് രശ്മികൾ
*പാരമ്പര്യം 

## രോഗനിർണ്ണയം
*ആന്റി ന്യൂക്ലിയർ ആൻറി ബോഡി പരിശോധന
## ചികിത്സ
*കോർട്ടിക്കൊ സ്റ്റിറോയ്ഡ്സ് 
*സൈക്ലോഫോസ്ഫാമൈഡ്

## സങ്കീർണ്ണതകൾ
*രോഗിയുടെ കാലുകളിലും ശ്വാസകോശങ്ങളിലും രക്തം കട്ടപിടിക്കുക, 
*വിളർച്ച -രക്തത്തിലെ ചുവന്ന രക്താണുക്കൾ നശിക്കുന്നത് മൂലം.
*ഹൃദയാഘാതം-ഹൃദയത്തിനു ചുറ്റും ദ്രാവകം നിറയുന്നത്‌ മൂലം.
*പക്ഷാഘാതം
* രക്തത്തിലെ പ്ലേറ്റ്ലെറ്റ്സിൻറെ എണ്ണത്തിൽ അപകടകരമായ തോതിൽ കുറവ് വരിക, 
*രക്തക്കുഴലുകൾക്ക് അണുബാധയുണ്ടാവുക 

## അവലംബം
കോട്ട്‌‌വാൽ

ഒരു കോട്ടയുടെ അധികാരി എന്ന അർത്ഥത്തിൽ മദ്ധ്യകാല ഇന്ത്യയിൽ ഉപയോഗിക്കപ്പെട്ടിരുന്ന സ്ഥാനപ്പേരാണ് **കോട്ട്‌‌വാൽ** (). സാധാരണയായി കോട്ട്‌‌വാൽമാർ ഏതെങ്കിലും നഗരത്തിലെ കോട്ടയും അതിനു ചുറ്റുമുള്ള പ്രദേശങ്ങളും മറ്റൊരു ഭരണാധികാരിയുടെ പ്രതിനിധിയായി ഭരണം നടത്തിവന്നു. ബ്രിട്ടീഷ് ഇന്ത്യയുടെ ഭരണത്തിലെ ജേൽദാറിന് () സമാനമായ സ്ഥാനമാണിത്. മുഗൾ കാലഘട്ടം മുതൽ കോട്ടയുമായി ബന്ധമൊന്നുമില്ലാതെ, ഏതെങ്കിലും പട്ടണവും പരിസരപ്രദേശങ്ങളും ഭരിക്കാനേൽപ്പിക്കുന്ന തദ്ദേശീയ ഭരണാധികാരിക്ക് നൽകുന്ന പേരായി ഇത്. ചെറിയ ഗ്രാമങ്ങളുടെ തലവന്മാരും കോട്ട്‌‌വാൽ എന്ന പേരിൽ വിളിക്കപ്പെട്ടു. ചില മുഖ്യ പോലീസ് അധികാരിക്ക് നൽകുന്ന സ്ഥാനപ്പേരായും കോട്ട്‌‌വാൽ എന്നത് ഉപയോഗിക്കപ്പെട്ടു. മുഖ്യ മജിസ്ട്രേറ്റിന്റെ അധികാരം കൂടി ഉണ്ടാകാറുണ്ട്.
## ഇവയും കാണുക
*ഫോജ്ദാർ
*കിലാദാർ
*കാസെലൻ
## അവലംബം

### ഗ്രന്ഥങ്ങൾ
* വർഗ്ഗം:സ്ഥാനപ്പേരുകൾ
ലോക്‌സഭാമണ്ഡലങ്ങളുടെ പട്ടിക

ഇന്ത്യൻ പാർലമെന്റിന്റെ അധോസഭയാണ് ലോക്‌സഭ. ലോക്‌സഭയിലെ ഓരോ അംഗവും ഓരോ മണ്ഡലത്തെ പ്രതിനിധീകരിക്കുന്നു. നിലവിൽ ആകെ 543 ലോക്‌സഭാമണ്ഡലങ്ങളാണുള്ളത്. ഭരണഘടനാപ്രകാരം ലോക്‌സഭാംഗങ്ങളുടെ പരമാവധി എണ്ണം 552 ആണ്. വിവിധ സംസ്ഥാനങ്ങളെ പ്രതിനിധീകരിച്ച് 530ഉം കേന്ദ്രഭരണപ്രദേശങ്ങളെ പ്രതിനിധീകരിച്ച് 20ഉം. 1950-ലെ *റെപ്രസെന്റേഷൻ ഓഫ് പീപ്പിൾ ആക്റ്റിന്റെ* 4-ആം സെക്ഷൻ അനുസരിച്ച് ഒരു സ്വതന്ത്ര ഡീലിമിറ്റേഷൻ കമ്മീഷൻ ആണ് പാർലമെന്റ്/അസംബ്ലി നിയോജകമണ്ഡലങ്ങളുടെ അതിരുകൾ നിർണ്ണയിച്ചത്. 1976-ലെ ഭരണഘടനാഭേതഗതിയനുസരിച്ച് 2001-ലെ കാനേഷുമാരി വരെ ഡീലിമിറ്റേഷൻ മരവിപ്പിച്ചിരുന്നു. 

2002-ലെ ഡീലിമിറ്റേഷൻ ആക്റ്റ് പ്രകാരം *ഡീലിമിറ്റേഷൻ കമ്മീഷൻ ഓഫ് ഇന്ത്യ* ലോക്സഭാ നിയോജകമണ്ഡലങ്ങൾ, അവയുടെ സംവരണാവസ്ഥ മുതലായവ പുനർനിർണ്ണയം നടത്തിയിരുന്നു.

## മണ്ഡലങ്ങൾ സംസ്ഥാനക്രമത്തിൽ

### [[അരുണാചൽ പ്രദേശ്]]

### [[ആൻഡമാൻ നിക്കോബാർ]]

### [[ആന്ധ്രാപ്രദേശ്]]

### [[അസം|ആസം]]

### [[ഉത്തർപ്രദേശ്]]

### [[ഉത്തരാഖണ്ഡ്]]

### [[ഒഡീഷ]]

### [[കർണാടക]]

### [[കേരളം]]

### [[ഗുജറാത്ത്]]

### [[ഗോവ]]

### [[ചണ്ഡീഗഡ്]]

### [[ഛത്തീസ്ഗഡ്]]

### [[ജമ്മു കശ്മീർ]]

### [[ഝാർഖണ്ഡ്]]

### [[ഡൽഹി]]

### [[തമിഴ്നാട്]]

### [[ത്രിപുര]]

### [[തെലംഗാണ]]

### [[ദാദ്രാ നഗർ ഹവേലി]]

*ദാദ്രാ നഗർ ഹവേലി

### [[ദാമൻ ദിയു]]

### [[നാഗാലാൻഡ്]]

*നാഗാലാൻഡ്

### [[പഞ്ചാബ്]]

### [[പശ്ചിമ ബംഗാൾ]]

### [[പുതുച്ചേരി]]
 

### [[ബിഹാർ]]

### [[മധ്യപ്രദേശ്]]

### [[മഹാരാഷ്ട്ര]]

### [[മണിപ്പൂർ]]

### [[മിസോറം]]

### [[മേഘാലയ]]

### [[രാജസ്ഥാൻ]]

### [[ലക്ഷദ്വീപ്]]

### [[സിക്കിം]]

### [[ഹരിയാന]]

### [[ഹിമാചൽ പ്രദേശ്]]

## അവലംബം

## പുറത്തേക്കുള്ള കണ്ണികൾ
* http://www.ceoandhra.nic.in/GE_2009/PHASE-1-ACs.pdf
* Candidate Affidavits for Loksabha 2009 Election

വർഗ്ഗം:ലോക്‌സഭ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
മാഹ്വാൻ

ചൈനീസ് സഞ്ചാരിയും അഡ്മിറൽ ഷെങ് ഹി യോടൊപ്പം പര്യവേക്ഷണസംഘത്തിൽ പരിഭാഷകനായി അനുധാവനം ചെയ്തിരുന്നയാളുമാണ് **മ ഹുവാൻ**.(c. 1380–1460)കൊച്ചിയെ പറ്റിയുള്ള ഏറ്റവും പഴയ വിദേശിയ ലേഖനം ഇദ്ദേഹത്തിന്റെയാണ്‌.ചൈനയിൽ ഷെജിയാങ് പ്രവിശ്യയിലാണ് അദ്ദേഹം ജനിച്ചത്. ബുദ്ധമതത്തിൽ നിന്നു ഇസ്ലാമിലേയ്ക്കു പരിവർത്തനം ചെയ്യപ്പെട്ട ആളാണ് മ ഹുവാൻ എന്നു കരുതപ്പെടുന്നു. ചില ചൈനീസ് ഗ്രന്ഥങ്ങളും, ബുദ്ധമത ഗ്രന്ഥങ്ങളും അറബിയിലേയ്ക്കു ഭാഷാന്തരം ചെയ്ത സഞ്ചാരിയാണ് മ ഹുവാൻ.
1413 നാലാമത്തെ സഞ്ചാരത്തിൽ ചമ്പ, ജാവ, സുമാത്ര, പലെംബാങ്, സിയാം, കൊച്ചി, ഹോർമുസ് എന്നീ സ്ഥലങ്ങൾ മ ഹുവാൻ സന്ദർശിക്കുകയുണ്ടായി.
## അവലംബം

വർഗ്ഗം:സഞ്ചാരികൾ
വർഗ്ഗം:കേരളം സന്ദർശിച്ച വിദേശിപ്രമുഖർ
നീലവരയൻ

വിഷമുള്ള ഒരു കടൽപ്പാമ്പാണ് **നീലവരയൻ**. കേരളത്തിൽ കാണുന്നതിൽ ഏറ്റവും വലിയതാണ്. ഇംഗ്ലീഷിൽ **annulated sea snake**എന്നും **blue-banded sea snake** എന്നും പറയുന്നു. ശാസ്ത്രീയ നാമം Hydrophis cyanocinctus എന്നാണ്. 

275 സെ.മീറ്റർ വരെ വലിപ്പത്തിൽ കണാറുണ്ട്. പല നിറത്തിലും കാണുന്നുണ്ട്. സാധാരണയായി പച്ചകലർന്ന ഒലീവ് നിറത്തിൽ കാണുന്നു. ദേഹത്തിൽ നിറയെ കറുത്ത പട്ടയോ വളയങ്ങളോ കാണാം. 

ഒരു പ്രസവത്തിൽ 3-16 കുട്ടികളുണ്ടാവും

## അവലംബം
*കടൽപ്പാമ്പുകൾ- ഡോ. മുഹമ്മദ് ജാഫർ പാലോട്ട്, കൂട് മാസിക, ഒക്ടോബർ 2013
അൾട്രാസൗണ്ട് വൈദ്യ പരിശോധന

അൾട്രാ സൗണ്ട് തരംഗങ്ങൾ ശരീരത്തിലേക്ക് കടത്തി വിട്ട് ആന്തരികാവയവങ്ങളിൽ തട്ടി പ്രതിഫലിക്കപ്പെടുന്ന തരംഗങ്ങൾ കമ്പ്യൂട്ടറിന്റെ സഹായത്താൽ വിശകലനം ചെയ്ത് ആന്തരിക ശരീരഭാഗങ്ങളുടെ  ദ്വിമാന-ത്രിമാന  ചിത്രങ്ങൾ സൃഷ്ടിക്കുക വഴി അവയുടെ ഘടനയും ആരോഗ്യാവസ്ഥയും മനസ്സിലാക്കാൻ സാധിക്കുന്ന ആധുനിക വൈദ്യ പരിശോധന സംവിധാനമാണ് **അൾട്രാസൗണ്ട് വൈദ്യ പരിശോധന** അഥവ  **അൾട്രാ സോണോഗ്രഫി**. ഇത്തരത്തിൽ ലഭ്യമാവുന്ന സചിത്ര പരിശോധന ഫലം അൾട്രാ സോണോഗ്രാം എന്നറിയപ്പെടുന്നു.

ഗർഭസ്ഥ ശിശുവിന്റെ വളർച്ചയും ആരോഗ്യാവസ്ഥയും അറിയാനുള്ള പരിശോധന എന്ന നിലയിലും, ഗർഭസ്ഥ ശിശുവിന്റെ ലിംഗനിർണ്ണയത്തിനുള്ള അനധികൃത പരിശോധനാ മുറയായും ആണ് അൾട്രാ സൗണ്ട് ഇപ്പോൾ പ്രചാരത്തിലുള്ളതെങ്കിലും വൈദ്യമേഖലയിൽ ഇതിന്റെ പ്രാധാന്യം  ഏറെയും ഉപയോഗം വിപുലവുമാണ്. 

അൾട്രാ സൗണ്ട് തരംഗങ്ങൾ ശരീരത്തിലെ ദ്രാവകങ്ങളീലൂടെയും ലഘു കോശങ്ങ്ലിലൂടെയും എളുപ്പത്തിൽ കടന്നു പോകുകയും സാന്ദ്രത കൂടിയ കോശങ്ങളിൽ തട്ടി പ്രതിഫലിക്കുകയും ചെയ്യുന്നു. ഇപ്രകാരം പ്രതിഫലിക്കുന്ന തരംഗങ്ങളിൽ നിന്നു ശരീരത്തിന്റെ ആന്തരിക അവയവങ്ങളുടെ വ്യക്തമായ ചിത്രം ലഭിക്കുന്നു.

രക്തധമനികൾ, നാഡീവ്യൂഹം, പേശികൾ, അസ്ഥികൾ, ആന്തരിക അവയവങ്ങൾ എന്നിങ്ങനെ നിരവധി ഭാഗങ്ങളുടെ പരിശോധന സാധ്യമാകുന്ന മുറിവേൽപ്പിക്കാത്തതും(non-invasive) വേദനാരഹിതവും വൈദ്യുതകാന്തികവികരണ വിമോചിതവുമായ (Radiation free) പരിശോധന എന്നതാണ് ഇതിന്റെ സ്വീകാര്യതയ്കൂം പ്രചാരത്തിനും കാരണം.

## അൾട്രാ സൗണ്ട് വൈദ്യ പരിശോധനയുടെ ഉപയോഗങ്ങളിൽ ചിലത്

വർഗ്ഗം:വൈദ്യപരിശോധനകൾ
വർഗ്ഗം:അൾട്രാസൗണ്ട്
കേരളമിത്രം (അച്ചുകൂടം)

കേരളത്തിലെ കൊച്ചിയിൽ 1866-ൽ ദേവ്ജി ഭീംജി എന്ന ഗുജറാത്തി ആരംഭിച്ച അച്ചടിശാലയാണ് **കേരളമിത്രം**. കല്ലച്ച് അച്ചടി സമ്പ്രദായം ആദ്യമായി പരീക്ഷിച്ച കേരളത്തിലെ അച്ചടിശാലയാണിത്. ആദ്യകാലങ്ങളിൽ സംസ്കൃത പുസ്തകങ്ങളായിരുന്നു പ്രസിദ്ധീകരിച്ചിരുന്നത്. ഇതിലെ ആദ്യകാല എഡിറ്റർമാരിൽ പ്രധാനിയായിരുന്നു പിന്നീട് മലയാള മനോരമ സ്ഥാപകനായ കണ്ടത്തിൽ വറുഗീസ് മാപ്പിള. 1881-ൽ കേരളമിത്രം അച്ചുകൂടത്തിൽ നിന്നും പ്രസിദ്ധീകരണം ആരംഭിച്ച മലയാള പത്രമാണ് **[[കേരളമിത്രം]]**. അന്ന് കണ്ടത്തിൽ വർഗ്ഗീസ് മാപ്പിളയായിരുന്നു പത്രത്തിന്റെ പത്രാധിപർ. ടി.ജി. പൈലിയായിരുന്നു ഡെപ്പൂട്ടി എഡിറ്റർ. നീണ്ട 14 വർഷത്തോളം മുടക്കമില്ലാതെ കേരളമിത്രം പ്രവർത്തിച്ചെങ്കിലും സ്ഥാപകനായ ദേവ്ജി ഭീംജിയുടെ മരണത്തോടുകൂടി അച്ചടിശാലയുടെയും പത്രത്തിന്റെ പ്രവർത്തനം നിലച്ചു. 

## അവലംബം

വർഗ്ഗം:കേരളത്തിലെ മുദ്രണാലയങ്ങൾ
മഞ്ഞക്കറുപ്പൻ പാമ്പ്

ഉൾക്കടലിലും തീരക്കടലുകളിലും ഒരേപോലെ കാണപ്പെടുന്ന ഒരു പാമ്പാണ് **മഞ്ഞക്കറുപ്പൻ** (ഇം: Black and Yellow sea snake, yellow-bellied sea snake, yellowbelly sea snake,  pelagic sea snake; ശാ. നാ: *[[:en:Hydrophis platurus|Hydrophis platurus]]*). പേര് സൂചിപ്പിക്കുന്നത് പോലെ മഞ്ഞയും കറുപ്പുമാണ് ഇതിന്റെ ശരീരം. തലയും ഉപരിഭാഗവും കറുപ്പും, ശരീരത്തിന്റെ അടിഭാഗമെല്ലാം മഞ്ഞയുമാണ്. തുഴപോലെ പരന്ന വാലിൽ വെള്ളനിറത്തിൽ കറുത്ത പുള്ളികളുമുണ്ട്.

നല്ല വിഷമുള്ള പാമ്പാണ്. ഒരു കടിയിൽ 1-4 മി.ഗ്രാം വിഷമുണ്ടാകും.

## രൂപ വിവരണം
മേൽഭാഗം കറുത്തതും അടിവശം നല്ല തിളങ്ങുന്ന മഞ്ഞനിറവുമാണ്. വാലിന്റെ അറ്റത്ത് മഞ്ഞയിൽ കറുത്തപുള്ളികളുണ്ട്.കാടൽപാമ്പുകളിൽ ഏറ്റവും ഭംഗിയുള്ളതാണ്.

## ആവാസ വ്യവസ്ഥ
പവിഴപുറ്റുകളിലും അഴിമുഖങ്ങളിലും അപൂർവമായി പുഴകളിലും കാണുന്നു.

## അവലംബം
കടൽപ്പാമ്പുകൾ - ഡോ. മുഹമ്മദ് ജാഫർ പാലോട്ട്, കൂട് മാസിക, ഒക്ടോബർ 2013 


വർഗ്ഗം:കടൽ പാമ്പുകൾ
ചെറു കടൽപ്പാമ്പ്

കേരളതീരത്തു കാണുന്നതിൽ ഏറ്റവും ചെറിയ കടൽപ്പാമ്പാണ്. ഇംഗ്ലീഷിലെ പേര് **Shaw's Sea Snake,Short sea snake ** എന്നൊക്കെയാണ്. ശാസ്ത്രീയ നാമം Lapemis curtus എന്നാണ്.  അഴീ മുഖത്തും തീരക്കടലിലും കണ്ടുവരുന്നു.

## രൂപ വിവരണം
മുകൾ ഭാഗം ഒലീവ് കലർന്ന തവിട്റ്റു നിറവും അടിഭാഗം ഇളം മഞ്ഞനിറവുമാണ്. വശങ്ങളിൽ ഒലീവ് തവിട്ടു നിറത്തിൽ 45-55 പട്ടകളുണ്ട്.
## അവലംബം
*   കടൽപ്പാമ്പുകൾ- ഡോ. മുഹമ്മദ് ജാഫർ പാലോട്ട്, കൂട് മാസിക, ഒക്ടോബർ 2013
കള്ളന്റെ മകൻ

മാസ്റ്റർ യദു കൃഷ്ണൻ പ്രധാനകഥാപാത്രത്തെ അവതരിപ്പിച്ച മലയാളം ചലച്ചിത്രം. ഏരൂർ വാസുദേവൻ നായർ ചിത്രത്തിന്റെ കഥ രചിച്ചു.

## അണിയറയിൽ

നിർമ്മാണം : സിന്ധു മധു (ബാനർ സരോജാ ആർട്ട് ഫിലിംസ് )
അഭിനേതാക്കൾ : അനൂപ് ചന്ദ്രൻ, ശ്രീജിത്ത് രവി, ഭീമൻ രഘു, ലക്ഷ്മിപ്രിയ.
കഥ: ഏരൂർ വാസുദേവൻ നായർ
സംഭാഷണം: ഏരൂർ വാസുദേവൻ നായർ
തിരക്കഥ : സുദേവ്
സംവിധാനം : സുദേവ്
സംഗീതം: അജി സരസ്
ഛായാഗ്രഹണം: ജി ഉണ്ണികൃഷ്ണൻ
നിഷേധവോട്ട്

തിരഞ്ഞെടുപ്പുകളിൽ എല്ലാ സ്ഥാനാർഥികളെയും നിഷേധിക്കുവാനായി ഏർപ്പെടുത്തിയിരിക്കുന്ന വോട്ടിങ് സൗകര്യമാണ് **നിഷേധവോട്ട്**. 

## ഇന്ത്യയിൽ
സുപ്രീംകോടതിയുടെ 2013 സെപ്റ്റംബർ 27-ലെ വിധിയുടെ പശ്ചാത്തലത്തിലാണ് ഇന്ത്യയിൽ ഈ നിയമം പ്രാബല്യത്തിൽ വന്നത്. വോട്ടിങ്‌യന്ത്രത്തിൽ എല്ലാ സ്ഥാനാർഥികളുടെയും പേരിന് ഏറ്റവും താഴെ *മുകളിൽ പറഞ്ഞവർ ആരുമല്ല* (*നൺ ഓഫ് ദ എബൗ നോട്ട്*) എന്ന ബട്ടൻ അമർത്തിയാണ് നിഷേധ വോട്ട് ചെയ്യുന്നത്. നിഷേധവോട്ടിന് ഏറ്റവും കൂടുതൽ വോട്ട് ലഭിക്കുന്ന സാഹചര്യം ഉണ്ടായാൽ ഏറ്റവും അധികം വോട്ട് ലഭിക്കുന്ന സ്ഥാനാർതി വിജയിക്കുന്നതായി പ്രഖ്യാപിക്കപ്പെടും. മാതൃഭാഷയിലാണ് ഇതിനായുള്ള ബട്ടനുകൾ ഒരുക്കുക.

ഇന്ത്യയിൽ മിക്ക രാഷ്ട്രീയ പാർട്ടികളും ഇതിനോട് എതിർപ്പ് രേഖപ്പെടുത്തിയിട്ടുണ്ട്.

## അവലംബം


വർഗ്ഗം:തിരഞ്ഞെടുപ്പ്
കാളകൂടം

ദേവന്മാരും അസുരന്മാരും ചേർന്ന് അമൃതത്തിനായി പാലാഴി കടഞ്ഞപ്പോൾ കിട്ടിയ അസംഖ്യം വസ്തുക്കളിൽ ഒന്നാണ് **കാളകൂടം** എന്ന അത്യുഗ്രവിഷം.  ഇത് ഭൂമിയിൽ വീണാൽ ഭൂമി ചാമ്പലായിപ്പോകുമെന്നതുകൊണ്ട് ഭഗവാൻ പരമശിവൻ അത് കയ്യിൽ വാങ്ങി പാനം ചെയ്തു.  വിവരമറിഞ്ഞ് പരിഭ്രമിച്ച് ശിവപത്നി പാർവതി ശിവന്റെ കണ്ഠം അമർത്തിപ്പിടിച്ചുവെന്നും അപ്പോൾ കാളകൂടം ശിവന്റെ വയറ്റിലേക്കിറങ്ങാതെ കണ്ഠത്തിലിരുന്ന് കട്ടപിടിച്ചുവെന്നും അങ്ങനെ ശിവന്റെ കഴുത്തിന് നീലനിറം വന്നു എന്നും കഥ. ശിവന് നീലകണ്ഠൻ എന്നും പേരുണ്ട്.
## പുറത്തേക്കുള്ള കണ്ണികൾ

വർഗ്ഗം:ഹിന്ദു പുരാണകഥകൾ
വർഗ്ഗം:വിഷം
അബു സലിം

കേരളത്തിൽ നിന്നുള്ള ആദ്യത്തെ മിസ്റ്റർ ഇന്ത്യയും മലയാളചലച്ചിത്രനടനുമാണ് **അബു സലിം**. 1978-ൽ പുറത്തിറങ്ങിയ രാജൻ പറഞ്ഞ കഥ എന്ന ചിത്രത്തിലൂടെ അഭിനയം ആരംഭിച്ച ഇദ്ദേഹം കേരളത്തിലെ ഒരു പോലീസ് ഉദ്യോഗസ്ഥനുമായിരുന്നു. വയനാട് സ്വദേശിയായ അബു സലിം സബ് ഇൻസ്പെക്ടർ പദവിയിൽ പോലീസിൽ നിന്നു വിരമിച്ചു.

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:1956-ൽ ജനിച്ചവർ
റസ്റ്റ് ഹൗസ്

ഗണേഷ് പിക്ചേഴ്സിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് **റസ്റ്റ് ഹൗസ്**.  വിമലാഫിലിംസിന്റെ വിതരണത്തിൽ ഈ ചിത്രം 1969 ഡിസംബർ 18-ന് കേരളത്തിൽ പ്രദർശനം തുടങ്ങി.

## താരനിര

## അണിയറപ്രവർത്തകർ

*നിർമ്മാണം - കെ.പി. കൊട്ടാരക്കര
*സംവിധാനം - ശശികുമാർ
*സംഗീതം - എം കെ അർജ്ജുനൻ
*ഗാനരചന - ശ്രീകുമാരൻ തമ്പി
*പശ്ചാത്തലസംഗീതം - പി എസ് ദിവാകർ
*ബാനർ - ഗണേഷ് പിക്ചേഴ്സ്
*വിതരണം - വിമലാറിലീസ്
*കഥ, തിരക്കഥ, സംഭാഷണം - കെ പി കൊട്ടാരക്കര
*ചിത്രസംയോജനം - ടി ആർ ശ്രീനിവാസലു
*കലാസംവിധാനം - ആർ ബി എസ് മണി
*ഛായഗ്രഹണം - സി ജെ മോഹൻ
*ഡിസയിൻ - എസ് എ നായർ.

## ഗാനങ്ങൾ
*സംഗീതം - എം.കെ. അർജ്ജുനൻ
*ഗനരചന - ശ്രീകുമാരൻ തമ്പി

## അവലംബം

## പുറത്തേക്കുള്ള കണ്ണികൾ
*ഇന്റെനെറ്റ് മൂവി ഡേറ്റാബേസിൽ നിന്ന് റസ്റ്റ് ഹൗസ്
*മുഴുനീള ചിത്രം റസ്റ്റ് ഹൗസ് 

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
ഹംസനാമ

ഇസ്ലാമികപ്രവാചകൻ മുഹമ്മദിന്റെ പിതൃസഹോദരനായ അമീർ ഹംസയുടെ യാത്രകളെക്കുറിച്ചുള്ള കഥകളാണ് **ദാസ്താൻ ഇ അമീർ ഹംസ** അഥവാ **ഹംസനാമ**. നൂറ്റാണ്ടുകൾകൊണ്ടുള്ള കൂട്ടിച്ചേർക്കലുകൾ മൂലം ഇതിൽ യാഥാർത്ഥ്യത്തിന്റെ അംശം വളരെക്കുറവാണ്. ഇരുപതിനായിരത്തോളം വ്യത്യസ്തകഥകൾ ഇതിലടങ്ങിയിരുന്നു. മന്ത്രവാദികൾ, പറക്കും പരവതാനി, ഭീകരരൂപികൾ തുടങ്ങിയവയൊക്കെയടങ്ങുന്ന കഥകളാണ് ഇതിലുള്ളത്. 46 വാല്യങ്ങളിലാണ് ഇത് അച്ചടിക്കപ്പെട്ടിട്ടുള്ളത്.

മുഗൾ കാലഘട്ടത്തിൽ ദില്ലിയിലെ ജുമാ മസ്ജിദിൽ രാത്രികാലങ്ങളിൽ അരങ്ങേറിയിരുന്ന കഥപറച്ചിലിലെ ഏറ്റവും പ്രധാനപ്പെട്ട കഥയായിരുന്നു ഇത്. ആഴ്ചകളോളമെടുത്ത് രാത്രിമുഴുവൻ കഥ പറഞ്ഞാണ് ഇത് അവതരിപ്പിക്കാറുള്ളത്.
## അവലംബം

### ഗ്രന്ഥങ്ങൾ
* 

വർഗ്ഗം:ഇതിഹാസങ്ങൾ
വർഗ്ഗം:ഇന്ത്യൻ പെയിന്റിംഗ്
ഇരുതലയൻ മണ്ണൂലി

കാഴ്ചയിൽ പെരുമ്പാമ്പുകളോടും അണലികളോടും സാദൃശ്യമുള്ള വിഷമില്ലാത്ത ഒരിനം പാമ്പാണ് **മണ്ണൂലി** (ശാസ്ത്രീയനാമം:(*eryx conicus*). ചേനത്തണ്ടൻ ആണെന്ന് തെറ്റ് ധരിച്ച് ഇന്ത്യയിൽ വ്യാപകമായി തല്ലി കൊല്ലുന്ന പാമ്പ് ആണ് മണ്ണൂലി അഥവാ **Sand boa**. മണ്ണിനടിയിൽ കൂടുതൽ സമയം വസിക്കുന്നതിനാലാണ് ഇവ മണ്ണൂലി എന്നറിയപ്പെടുന്നത്. ഇന്ത്യ, നേപ്പാൾ, പാകിസ്താൻ, ശ്രീലങ്ക എന്നിവിടങ്ങളിൽ ഇവ കാണപ്പെടുന്നു. പ്രസവിക്കുന്ന ഇനം പാമ്പുകളാണ് മണ്ണൂലികൾ. 
ഒരു പ്രസവത്തിൽ പതിനാലുകുട്ടികൾവരെ ഉണ്ടാകുന്നു.ചെറിയ ഇനം എലികളേയും,ചിലപ്പോൾ ചെറിയ പാമ്പുകളേയും ഭക്ഷിക്കാറുണ്ട്.

## അവലംബം

വർഗ്ഗം:വിഷമില്ലാത്ത പാമ്പുകൾ
വർഗ്ഗം:കേരളത്തിലെ പാമ്പുകൾ
നീലമുഖി കടൽവാത്ത

പസഫിക്, ഇന്ത്യൻ, അറ്റ്‌ലാന്റിക് മഹാസമുദ്രങ്ങളിൽ കണ്ടുവരുന്ന ഒരിനം വാത്തയാണ് **നീലമുഖി കടൽവാത്ത**.  പ്രജനനത്തിനും വിശ്രമത്തിനും മാത്രമേ ഇവ തീരപ്രദേശങ്ങളിലേക്കെത്താറുള്ളൂ. മഞ്ഞ കണ്ണുകളും നീണ്ടുകൂർത്ത കൊക്കുകളുമാണ് ഇതിന്റെ പ്രത്യേകത. കാലിനും കഴുത്തിനു താഴെയും നീലനിറമുണ്ട്. ഒറ്റനോട്ടത്തിൽ മുഖംമൂടിവെച്ചപോലെ തോന്നും. ചിറകിനടിയിൽ കറുത്ത നിറമാണ്. മറ്റു ഭാഗങ്ങൾ വെള്ളനിറവും. കാലുകളിലെ വിരലുകൾ തമ്മിൽ ചർമ്മംകൊണ്ട് ബന്ധിച്ചിരിക്കുന്നതിനാൽ വെള്ളത്തിൽ നീന്താനും ഇവയ്ക്കു കഴിയും. ഉൾക്കടലിലെ ചൂടുവെള്ളത്തിൽ കഴിയാനാണ് ഇവയ്ക്ക് താല്പര്യം. ചിറകുകൾ നീട്ടിപ്പിടിച്ചാൽ 86 സെന്റിമീറ്റർ വരെ വലിപ്പം വരാം. 

## അവലംബം

വർഗ്ഗം:കടൽവാത്തകൾ
ശേഷഗിരിപ്രഭു

മലയാളത്തിലെ പ്രമുഖ വ്യാകരണപണ്ഡിതരിൽ ഒരാളാണു് **ശേഷഗിരി പ്രഭു** എന്നറിയപ്പെടുന്ന മാധവ ശേഷഗിരി പ്രഭു. കൊങ്കണിയായിരുന്നു അദ്ദേഹത്തിന്റെ മാതൃഭാഷയെങ്കിലും മലയാളഭാഷയിലും വ്യാകരണത്തിലും അദ്ദേഹം അതീവ തത്പരനായിരുന്നു. 'വ്യാകരണമിത്രം' എന്ന മലയാളവ്യാകരണ ഗ്രന്ഥം അദ്ദേഹമാണു് രചിച്ചതു്. വ്യാകരണപഠനം കുട്ടികൾക്ക് ലളിതമായി പറഞ്ഞുകൊടുക്കാനും മനസ്സിലാക്കാനും ഉതകുന്ന തരത്തിൽ പുസ്തകങ്ങൾ രചിച്ചു എന്നതാണ് ശേഷഗിരി പ്രഭുവിന്റെ മേന്മ.

## ജീവിതരേഖ
*1855 ജനനം
*1865 പ്രൊവിഡൻസ് സ്കൂളിൽ
*1875 മെട്രിക്കുലേഷൻ
*1877 എഫ്.എ.
*1888 ചരിത്രത്തിൽ ബി.എ.
*1891 സംസ്കൃതത്തിൽ ബി.എ.
*1892 സ്കൂൾ ഡെപ്യൂട്ടി ഇൻസ്പെക്ടറായി
*1899 എം.എ.; മംഗലാപുരം ഗവൺമെന്റ് കോളേജ് ലക്ചറർ
*1910 ആന്ധ്രാപ്രദേശിലെ രാജമേന്ദ്രി ട്രെയിനിങ് കോളേജിൽ 
*1914 സർക്കാർ സർവീസിൽ നിന്നു പെൻഷൻ
*1916 കൊച്ചി ടി.ഡി. ഹൈസ്കൂളിൽ ഹെഡ്മാസ്റ്റർ
*1924 മരണം

## പ്രധാന കൃതികൾ
*1898 ബാലവ്യാകരണം
*1903 വ്യാകരണാദർശം
*1904 വ്യാകരണമിത്രം
*1919 വ്യാകരണാമൃതം
*1923 ശിശുമോദകം
*1923 ബാലാമൃതം

## അവലംബം


വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
വർഗ്ഗം:1855-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:മേയ് 24-ന് മരിച്ചവർ
വർഗ്ഗം:1924-ൽ മരിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
വ്യാകരണമിത്രം

ശേഷഗിരിപ്രഭു രചിച്ചു് 1904ൽ കോഴിക്കോട് നിന്നും പ്രസിദ്ധീകരിച്ച മലയാള വ്യാകരണഗ്രന്ഥമാണു് **വ്യാകരണമിത്രം**.

## അവലംബം

വർഗ്ഗം:മലയാള വ്യാകരണ ഗ്രന്ഥങ്ങൾ
ജോസഫ് പുളിന്താനത്ത്

കൊക്‌ബൊറോക് ഭാഷയിലെ ഒരു ചലച്ചിത്ര സംവിധായകനാണു് മലയാളിയായ **ഫാദർ ജോസഫ് പുളിന്താനത്ത്**.  2008-ലെ ഔദ്യോഗികേതര ഭാഷയിലുള്ള മികച്ച ഫീച്ചർ ഫിലിമിനുള്ള ദേശീയ അവാർഡ് കരസ്ഥമാക്കിയ 'യാർങ്' അദ്ദേഹമാണു് സംവിധാനം ചെയ്തതു്. ത്രിപുരയിലേക്ക് ആദ്യമായി ലഭിച്ച ദേശീയ ചലച്ചിത്ര പുരസ്കാമായിരുന്നു അതു്.

## അവലംബം


വർഗ്ഗം:കത്തോലിക്ക പുരോഹിതർ‎
കെ. ഗോദവർമ്മ

ഭാഷാശാസ്ത്രജ്ഞനും സംസ്കൃതപണ്ഡിതനുമായിരുന്നു **ഡോ. കെ. ഗോദവർമ്മ**(1902-1959) കേരള ഭാഷാ വിജ്ഞാനീയത്തിന്റെ രചയിതാവാണ് .  എ. ആർ രാജരാജവർമ്മയുടെ മകളായ സാവിത്രിയെയാണ് അദ്ദേഹം വിവാഹം കഴിച്ചത്, സ്വാതന്ത്ര്യസമര സേനാനിയും കേന്ദ്രമന്ത്രിയുമായിരുന്ന ജി. രവീന്ദ്രവർമ്മ പുത്രനായിരുന്നു.

## ജീവിതരേഖ
1902 ജനുവരി 12-ന് കിളിമാനൂർ കൊട്ടാരത്തിൽ രോഹിണിത്തമ്പുരാട്ടിയുടേയും വൈക്കം വടയാർവേല മാങ്കോൽ ഇല്ലത്ത് പരമേശ്വരൻ നമ്പൂതിരിയുടേയും മകനായി ജനിച്ചു. 1923-ൽ മദിരാശി പ്രസിഡൻസി കോളേജിൽനിന്നും സംസ്കൃതം എം. എ പാസായി 1924-ൽ തിരുവനന്തപുരം ആർട്സ് കോളേജിൽ മലയാളം ലക്ചർ ആയി ജോലിയിൽ പ്രവേശിച്ചു.

## കൃതികൾ

### ഭാഷാശാസ്ത്രം
*കേരളഭാഷാ വിജ്ഞാനീയം
*ഇൻഡോ ആര്യൻ ലോൺ വേഡ്സ് ഇൻ മലയാളം
*പ്രസിഡൻഷ്യൽ അഡ്രസ് ടു ദ് ലിങ്ക്വിസ്റ്റിക് സെക്ഷൻ ഒഫ് ദ് സിക്സ്റ്റീൻത് ഓറിയെന്റൽ കോൺഫറൻസ്

### പ്രബന്ധങ്ങൾ
*എ ബ്രീഫ് സർവേ ഒഫ് മലയാളം ലിറ്ററേചർ
*ഉൽകൃഷ്ടബന്ധങ്ങൾ
*വിചാരവീഥി
*പ്രബന്ധലതിക
*കൈരളീദർപ്പണം
*പ്രബന്ധകൗമുദി
*പ്രബന്ധസമാഹാരം

### കവിത
*രാവണവിജയം ആട്ടക്കഥ

## നാടകം
*കാദംബരി(തർജ്ജമ)
*വാസവദത്ത അഥവാ നിയതിയുടെ ഗതി(ഗദ്യനാടകം)
*പ്രണയ വൈചിത്ര്യം

## അവലംബം


വർഗ്ഗം:ഭാഷാ ശാസ്ത്രജ്ഞർ
വർഗ്ഗം:സംസ്കൃതപണ്ഡിതർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1902-ൽ ജനിച്ചവർ
വർഗ്ഗം:1959-ൽ മരിച്ചവർ
കവനകൗമുദി

മഹാകവി പന്തളം കേരളവർമ്മയുടെ ഉടമസ്ഥതയിലും പത്രാധിപത്യത്തിലും 1904 നവംബർ 16 (കൊല്ലവർഷം 1080 വൃശ്ചികം 1)നു് പന്തളത്തുനിന്നും  പ്രസിദ്ധീകരണം ആരംഭിച്ച മലയാളമാസികയാണു് **കവനകൗമുദി**. മുഖപ്രസംഗം, പരസ്യം, കത്തു്, അറിയിപ്പു് തുടങ്ങി ഉള്ളടക്കം പൂർണ്ണമായും പദ്യരൂപത്തിലായിരുന്നു. കായംകുളത്തുള്ള സുവർണ്ണരത്നപ്രഭ എന്ന പ്രസ്സിൽ നിന്നാണ് ഇത് അച്ചടിച്ചിരുന്നത്. സാഹചര്യത്തിന് വളർച്ച നൽകുക എന്ന ലക്ഷ്യത്തെ മുൻനിർത്തിയാണ് ഇതിലുള്ള എല്ലാ വിവരങ്ങളും പദ്യത്തിൽ നൽകിയിരുന്നത്. ആദ്യകാലങ്ങളിൽ ദ്വയ് വാരികയായിട്ടാണ് ഇത് പുറത്തു വന്നിരുന്നത്. പിന്നീട് കവനപൗമുദിയുടെ അച്ചടി കൽപ്പദ്രുമം പ്രസിലേക്ക് മാറ്റുകയുണ്ടായി. അപ്പോൾ മുതൽ കവന കൗമുദി ഒരു വാരിക എന്ന രൂപത്തിലേക്ക് ആയിത്തീർന്നു. രണ്ടു വർഷങ്ങൾക്കുശേഷം ഇത് ഒരു മാസിക രൂപത്തിലായിമാറി. അപ്പോൾ ടിവി കൃഷ്ണ വാര്യരാണ് ഇതിന്റെ പത്രാധിപരായി പ്രവർത്തിച്ചത്. കേരളവർമ്മ വലിയ കോയി തമ്പുരാൻ, നടുവത്ത് അച്ഛൻ നമ്പൂതിരി, ഉള്ളൂർ, കുഞ്ഞിക്കുട്ടൻ തമ്പുരാൻ, വള്ളത്തോൾ തുടങ്ങിയ പ്രസിദ്ധരായ സാഹിത്യകാരന്മാർ ഇതിൽ പ്രവർത്തിച്ചിരുന്നു. മലയാളത്തിൽ ആദ്യമായി വിശേഷാൽ പ്രതി ഇറക്കിയതും കവന കൗമുദിയാണ്. ഭാഷാ വിലാസം എന്ന പേരിൽ 9 വിശേഷാൽ പ്രതികൾ ഗദ്യത്തിൽ കവനൗമുദി പ്രസിദ്ധീകരിച്ചിട്ടുണ്ട്. ഉള്ളൂരിന്റെ ഉമാകേരളം, വള്ളത്തോളിന്റെ ചിത്രയോഗം തുടങ്ങിയ പ്രസിദ്ധമായ സാഹിത്യകൃതികൾ കവന കൗമുദിയിലൂടെ അച്ചടിച്ചു വന്നിട്ടുണ്ട്.

## അവലംബം


വർഗ്ഗം:ആദ്യകാല മലയാള പ്രസിദ്ധീകരണങ്ങൾ‎
അരൂരിലെ പാലങ്ങൾ

മൂന്നു വശവും വെള്ളത്താൽ ചുറ്റപ്പെട്ട കരയാണ് അരൂർ. വേമ്പനാട്ടു കായലിന്റെ കൈവഴികൾ അതിരായിട്ടുള്ള അരൂരിൽ അഞ്ചു പ്രധാന പാലങ്ങൾ ഉണ്ട്.
### പ്രധാന പാലങ്ങൾ
## [[ഇടക്കൊച്ചി]] പാലം
1955 തിരുവിതാംകൂർ-കൊച്ചി മുഖ്യമന്ത്രി  പനമ്പിള്ളി ഗോവിന്ദ മേനോൻ ശിലാസ്ഥാപനം നടത്തുകയും 1960  ഏപ്രിൽ 10 നു അക്കാലത്തെ ഗതാഗത വാർത്താവിനിമയ മന്ത്രി ഡോ:പി സുബ്ബരായൻ പാലം ഗതാഗതത്തിനായി തുറന്നുകൊടുക്കുകയും ചെയ്തു.

## അരൂർ -[[കുമ്പളം]] പാലം
1975 ജൂൺ 25നു ഷിപ്പിങ്ങ്-ട്രാൻസ്പോർട്ട് മന്ത്രി ഉമാശങ്കർ ദീക്ഷിത് ശിലയിടുകയും,1987 ജൂൺ 5 നു ഗതാഗതത്തിനു തുറന്നു കൊടുക്കുകയും ചെയ്തു.
## [[അരൂർ]] -[[കുമ്പളം]] പുതിയ പാലം
2010 ൽ ഗതാഗതത്തിനായി തുറന്നുകൊടുത്തു.

## അരൂർ -[[അരൂക്കുറ്റി]] പാലം
1992  ഒക്ടോബർ 28 നു  അന്നത്തെ മുഖ്യമന്ത്രി കെ.കരുണാകരൻ ശിലയിടുകയും,2002 മാർച്ച് 26 നു എ.കെ ആന്റണി ഗതാഗതത്തിനായി തുറന്നു കൊടുത്തു.431 മീറ്റർ നീളത്തിൽ 17 സ്പാനുകൾ ഉപയോഗിച്ച് നിർമ്മിച്ചിരിക്കുന്നു
## *അരൂർ റെയിൽ പാലം
903.5 മീറ്റർ നീളമുള്ളതാണ് ഈ റെയിൽപ്പാലം.

## അവലംബം

വർഗ്ഗം:ആലപ്പുഴ ജില്ലയിലെ പാലങ്ങൾ
ഡേയ്ഞ്ചർ ബിസ്കറ്റ്

ജയമാരുതി പിക്ചേഴ്സിനുവേണ്ടി ടി.ഇ. വാസുദേവൻ നിർമ്മിച്ച മലയാളചലച്ചിത്രമാണ് **ഡേഞ്ചർ ബിസ്കറ്റ്**. അസ്സോസിയേറ്റഡ് പിക്ചേഴ്സ് വിതരണം ചെയ്ത *ഡേഞ്ചർ ബിസ്കറ്റ്* 1969 നവംബർ 22-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതക്കൾ
*പ്രേം നസീർ
*ഷീല
*അടൂർ ഭാസി
*കെ.പി. ഉമ്മർ
*ശങ്കരാടി
*ജി.കെ. പിള്ള
*സുകുമാരി
*സാധന
*എൻ. ഗോവിന്ദൻകുട്ടി
*കോട്ടയം ചെല്ലപ്പൻ
*പറവൂർ ഭരതൻ
*സി.എ. ബാലൻ
*അബ്ബാസ്.

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*പി. ലീല
*എസ്. ജാനകി

## അണിയറപ്രവർത്തകർ
*നിർമ്മാണം - ടി ഇ വസുദേവൻ
*സംവിധാനം - എ ബി രാജ്
*സംഗീതം - വി ദക്ഷിണാമൂർത്തി
*ഗാനരചന - ശ്രീകുമാരൻ തമ്പി
*പശ്ചാത്തലസംഗീതം - ആർ കെ ശേഖർ
*ബാനർ - ജയമാരുതി
*വിതരണം - അസ്സോസിയേറ്റഡ് പിക്ചേഴ്സ്
*കഥ - പി വത്സല
*തിരക്കഥ, സംഭാഷണം - എസ് എൽ പുരം സദാനന്ദൻ
*ചിത്രസംയോജനം - ബി എസ് മണി
*കലാസംവിധാനം - ആർ ബി എസ് മണി
*ഛായാഗ്രഹണം - നമശിവായം.

## ഗാനങ്ങൾ
*സംഗീതം - വി. ദക്ഷിണാമൂർത്തി
*ഗാനരചന - ശ്രീകുമാരൻ തമ്പി

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ഡേഞ്ചർ ബിസ്കറ്റ്
*ബ്ലോഗ് സ്പൊട്ടിൽ നിന്ന് ഡേഞ്ചർ ബിസ്കറ്റ്

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:എസ്.എൽ. പുരം സദാനന്ദൻ കഥയെഴുതിയ ചലച്ചിത്രങ്ങൾ
ജോസഫ് പീറ്റ്

ബെഞ്ചമിൻ ബെയ്‌ലിയുടെ സമകാലീനായിരുന്ന സി.എം.എസ്.  മിഷണറിയും മലയാള ഭാഷാപണ്ഡിതനുമായിരുന്നു, **ജോസഫ് പീറ്റ്** ()(1801 ഫെബ്രുവരി 1 -1865 ഓഗസ്റ്റ് 11). മലയാളഭാഷാ വ്യാകരണ സംബന്ധിയായി അദ്ദേഹം രചിച്ച 'A Grammar of the Malayalim Language' എന്ന ഗ്രന്ഥം 1841ൽ കോട്ടയം സി.എം.എസ്. പ്രസ്സിൽ നിന്നും അച്ചടിച്ചു പ്രസിദ്ധീകരിച്ചു.

ബെഞ്ചമിൻ പീറ്റിന്റെയും എലിസബത്ത് ലാഫോണ്ടിന്റെയും മകനായി 1801 ഫെബ്രുവരി 1-ന് ലണ്ടനിലെ സ്പിറ്റൽഫീൽഡിൽ ജനിച്ചു. 1792 മേയ് 27-നാണ് ബെഞ്ചമിൻ എലിസബത്തിനെ വിവാഹം കഴിച്ചത്. 1884 ഫെബ്രുവരി 22-ന് സ്പെയിൽഫീൽഡിലെ ദേവാലയത്തിൽ വെച്ച് ജ്ഞാനസ്നാനം സ്വീകരിച്ചു.

ഇദ്ദേഹം മൂന്ന് തവണ വിവാഹിതനായിരുന്നു. ഒന്നും രണ്ടും ഭാര്യമാർ നേരത്തെ തന്നെ മരണമടഞ്ഞിരുന്നു. മാവേലിക്കര പീറ്റ് മെമ്മെറിയൽ ട്രെയിനിങ് കോളേജിനു ഇദ്ദേഹത്തിന്റെ നാമമാണ് നൽകിയിരിക്കുന്നത്.

1865 ഓഗസ്റ്റ് 11 ജോസഫ് പീറ്റ് അന്തരിച്ചു. 63-ആം വയസ്സിൽ അന്തരിച്ച ജോസഫിന്റെ മരണകാരണം രേഖപ്പെടുത്തപ്പെട്ടിട്ടില്ല. ഓഗസ്റ്റ് 12-ന് മാവേലിക്കരയിലെ ക്രൈസ്റ്റ് ചർച്ചിൽ ഇദ്ദേഹത്തെ സംസ്കരിച്ചു.

## പുറത്തേക്കുള്ള കണ്ണികൾ
* A Grammar of the Malayalim Language
* https://livesofmyancestors.wordpress.com/2014/09/28/joseph-peet-2/ - പീറ്റിൻ്റെ ഒരു ജീവചരിത്രം
വർഗ്ഗം:ക്രൈസ്തവ എഴുത്തുകാർ
വർഗ്ഗം:ക്രിസ്തുമതപ്രചാരകർ
വർഗ്ഗം:മലയാള വൈയാകരണന്മാർ
സഫാരി ടിവി

മലയാളഭാഷയിൽ പ്രക്ഷേപണം ചെയ്യുന്ന ഒരു ഇന്ത്യൻ 
എക്സ്പ്ലോറേഷൻ ടെലിവിഷൻ ചാനലാണ് **സഫാരി ടിവി**. മലയാളത്തിലെ പുതിയ ചാനലായി സഫാരി ടി വി കേരളപ്പിറവി ദിനമായ നവംബർ ഒന്നിന് (2013) പ്രക്ഷേപണം ആരംഭിച്ചു. ലേബർ ഇന്ത്യ പബ്ലിക്കെഷൻസുമായി ചേർന്ന് സഫാരി മൾട്ടി മീഡിയ എന്ന കമ്പനിയാണ് ചാനൽ ആരംഭിച്ചിരിക്കുന്നത്. പ്രശസ്ത ദൃശ്യയാത്രാവിവരണ പരിപാടിയായ സഞ്ചാരത്തിന്റെ സംവിധായകനും നിർമ്മാതാവും, ലേബർ ഇന്ത്യ എം ഡി യുമായ സന്തോഷ്‌ ജോർജ് കുളങ്ങരയാണ് സഫാരി ചാനലിന്റെ മാനേജിംഗ് ഡയറക്ടർ. സഞ്ചാരത്തിലൂടെ വേറിട്ട ദൃശ്യാനുഭവം പകർന്നു തന്ന സന്തോഷ്‌ ജോർജ് കുളങ്ങര മലയാളിയായ ആദ്യ ബഹിരാകാശ വിനോദസഞ്ചാരി കൂടിയാണ്. മലയാളത്തിലെയും ഇന്ത്യയിലെയും ആദ്യത്തെ യാത്രാചാനലാണ് സഫാരി ടിവി.

ലേബർ ഇന്ത്യ സംരംഭത്തിന്റെ ഉടമസ്ഥതയിലുള്ള ചാനലാണ് സഫാരി ടിവി.സന്തോഷ് ജോർജ്ജ് കുളങ്ങരയാണ് ഈ ചാനലിന്റെ സ്ഥാപകരിൽ പ്രമുഖൻ.

## പരിപാടികൾ
*സഞ്ചാരം
*ആ യാത്രയിൽ
*മുസിരിസ് റ്റു മച്ചു പിച്ചു
*മധുപാലിന്റെ യാത്രകൾ
*ഇരുപതാം നൂറ്റാണ്ട്
*എന്റെ ഇന്ത്യ
*ഓപ്പറാ ഹൌസ്
*സുഖിനോ ഭവന്തു
*സംഗീത സവാരി
*ക്ലബ് ക്ലാസ്
*ലൊക്കേഷൻ ഹണ്ട്
*ചെറിയ മനുഷ്യനും വലിയ ജീവിതവും
*ഒരു സഞ്ചാരിയുടെ ഡയറിക്കുറിപ്പുകൾ
*ഫ്രീഡം അറ്റ് മിഡ്നൈറ്റ്
*സ്മൃതി
*കീവിസ് ആന്റ് കംഗാരൂസ്
*ചരിത്രം ചലച്ചിത്രം
*വീക്കെന്റ് ഡെസ്റ്റിനേഷൻസ്
*മൂവീസ് ഓൻ ദി റോഡ്
*ഹിസ് സ്റ്റോറി
*ചരിത്രം എന്നിലൂടെ
*ജൂതൻ

## അവലംബം

## പുറമെ നിന്നുള്ള കണ്ണികൾ
*http://www.sancharam.com/ 
*ഔദ്യോഗിക വെബ്സൈറ്റ്
 

വർഗ്ഗം:മലയാളം ദൃശ്യമാദ്ധ്യമങ്ങൾ
കേരളത്തിൽ നിന്നുള്ള പാർലമെന്റംഗങ്ങളുടെ പട്ടിക

കേരളത്തിൽ നിന്നുള്ള രാജ്യസഭാ എം പി മാർ

നിലവിൽ ഇന്ത്യൻ പാർലമെന്റിൽ കേരളത്തെ പ്രതിനിധീകരിച്ച് 20 ലോക്സഭാംഗങ്ങളും 9 രാജ്യസഭാംഗങ്ങളുമാണുള്ളത് 2020
.

## ലോക്സഭാംഗങ്ങളുടെ പട്ടിക
ഇന്ത്യൻ പാർലമെന്റ്റിന്റെ അധോസഭയായ ലോക്സഭയിൽ കേരളത്തെ പ്രതിനിധീകരിച്ച് 20 അംഗങ്ങളുണ്ട് 2018 . 

## രാജ്യസഭാംഗങ്ങളുടെ പട്ടിക
ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിൽ കേരളത്തിൽ നിന്നും 9 അംഗങ്ങളുണ്ട്. 

## അവലംബം

വർഗ്ഗം:കേരളത്തിലെ രാഷ്ട്രീയപ്രവർത്തകർ
വർഗ്ഗം:കേരളവുമായി ബന്ധപ്പെട്ട പട്ടികകൾ